
“PRO PATRIA!” 


ISTEDDAI y Nyrs wrth y gwely— 
Aethai yno yn enw Crist, 
Meddai hi; ond ’doedd waeth heb gelu— 
*Roedd ei chalon yn waeth na thrist. 
Dwedasai’r offeiriad yn groyw 
Pan oedd hi yn ymadael 471 gwlad, 
Fod rhinwedd i’w gael yn loyw 
Ynghanol erchyllter y gad ; 
A hynny’r oedd hithau’n ei amau, 
Er y clywsai hi lawer un 
Yn enwi cariadau a mamau 
Ac yn galw ar Dduw ei hun ; 
A’r caplan yntau’n gweddio 
Dros ambell greadur tlawd, 
A hwnnw yn torri i grio— 
Nid oherwydd y briw yn ei gnawd. 
Ac fel ’roedd ei meddwl yn plymio 
I ddunos ein daear brudd, 
Cafodd ei hunan yn hymio 
Rhyw obaith am Doriad Dydd. 
‘““Nyrs |” meddai ais crynedig, 
‘“‘ Diolch i Dduw am Gymraes! ” 
A chododd y pen lluddedig, 
A thynnwyd uchenaid laes. 


Sibrydodd hithau, gan synnu, . 
Am ‘‘ waedu dros yr Hen Wlad ”’— 
Cyf. III. Rhif 1. Gwanwyn, 1913, 

*Doedd hi’n meddwl dim, ond mai hynny 
Oedd geiriau cyffredin y trad. 
Chwarddodd y g¥r yn y gwely— 
Rhywbeth rhwng chwerthin a ndd— 
“Gwrandewch ar y gwir heb ei gelu 
Sut yr fm-ni yn caru’n gwlad ! 


‘“‘ Ar ol i mi ddrysu Shani— 
Sut y gwnés i’r fath beth, Duw a’i gWyr ! 
Ond ’rown i’n gynddeiriog amdani— 
A’r flair, a mynd adre’n hwyr ! 
Wel, drannoeth, ni fedrwn i beidio 
A chrio, ran saled y tro, 
A hithau mor Ilwyd, yn uchneidio 
Nes oeddwn 1 bron mynd o ’ngho. 
Diawl! fedrwn i aros mo’i gweled, 
Er na bu hi unwaith yn groes, 
Ond wylo, bob tro, cyn daweled, 
Fel petae pob pleser yn loes ; 
A finnau yn yfed fel gelen, 
A’i phoeni ’*n fy niod o hyd, 
A’m damnio o’r herwydd, pan oerai ’*mhen, 
Ac yfed rhag cofio, ’r un pryd! 


“Un noswaith, pan oedd rhyw bregethu 
Yn y capel, am ddwyawr neu dair, 
Meddyliais ei bod hi am fethu, 
O’r diwedd, a chadw ei gair ; 
Ond hi ddaeth, ac fe griodd mor druan 
Nes rhegais hi’n greulon iawn ;— 
*Rown innau cyn feddwed yn fuan 
Na wyddwn pa beth a wnawn. 


“ Deffrdéais y bore’n ol hynny 
A’m gwddw fel ffwrnes ar dan, 
Pob gewyn a chymal yn crynu, 
A’m dillad yn garpiau man ; 

Y cwhwl a gofiwn o’r twrw 

Oedd ymladd fel cythraul 4 thri, 
A lluchio’r gwydrau a’r cwrw 

O gwmpas, a chwdu fel ci. 


‘“Ond er na bu fochyn na diawl 

Cyn futred neu waethed 4 ni, 

"Roem yn union at angen y sawl 
Oedd yno’n ein listio ni 

I wisgo dillad y brenin, 
Er ffoi rhag cyfraith ein gwlad, 

I swagro’n llawen a thyngu’n flin, 
A dysgu mwrdro fel trad. 


‘* Cofiais, un waith, am ryw funud, 
Bod fy mam at drugaredd y plwy ; 
Byddai Shani, cyn hir, yr un ffunud, 
A’i chalon, fel hithau, yn ddwy ! 
Ni wyddwn ai wylo ai rhegi 
A wnawn—’roedd fy llygaid yn laith,— 
Ond ofer oedd poeni, a gwegi’n rhoi blas 
Ar hwyliad y llong ar ei thaith ! 


“Yn dri deg blinedig a Ilymion 
Y rhegem y gwres bob un, 
A’n gynnau a’n traed yn drymion, 
A’n syched fel uffern ei hun ; 
Draw, ‘roedd rhyw goed megis ffawydd, 
A throstynt dyrchafai mwg ; 
Dwir oedd ein hunig awydd— 
Wedyn y taniwyd y drwg ! 
Cyflymodd ein traed briwedig, 
A’r gynnau’n ysgafnach a gaed ; 
Pa waeth os oedd gelyn cuddiedig— 
Cyn hir byddai’n oer yn ei waed ! 
Dwir—rhywbeth gwlyb i oeri 
Y tan ym mhob gwddw coch, — 

Ac os rhaid i’r gynnau boeri, 
Wel, llosgi, a sticio moch ! 


“Pob un, a’i fys ar y glicied, 
Yn Ilithro’n lladradaidd i’r coed ; 
*Doedd yno ddim deilen yn smicied— 
Fu’r bedd ddim tawelach erioed ! 
Dim ond fod sWn piano 
Yn disgyn o rywle i lawr— 
Ond pwy roisai ddam amdano, 
A’i wddw ar dan ers deng awr ! 


**Chwi glywsech swn ambell wybedyn, 
A thri deg yn cymryd eu gwynt, 
Nes gwelwyd y ffynnon—ac wedyn 
Y gwyddech ddistawed oedd gynt ! 
Nid tri deg a gadwai orchmynion 
Oedd yno, ond pawb drosto’i hun— 
Os buom ni rywdro yn ddynion, 
Gwnaeth syched ni’n ddiawliaid bob un! 
Ac yno bu wthio a brochi, 
A rhegi a rhwygo a thrin ; 
Ond er fod y ffynnon yn cochi, 
’Roedd ei blas, fel ei Iliw, megis gwin ! 
Ac yno, pan dorrwyd y syched— 
Pa waeth fod y drwyth yn gre ?— 
Ni welswn i fangre cyn wyched— 
Duw, ’roedd ’no baradwys o le! 


‘“‘Ni chlywid mo sWn y piano 
Pan dawodd y drafferth a’r drin,— 
Mae’n debyg na chofiwyd amdano, 
A ninnau yn genfaint mor flin ; 
*Roedd pawb yn rhyw sarrug farweiddio— 
Ba waeth os oedd galw draw, 
A gwaethaf y gwres yn dwyseiddio, 
A chysgod y coed ger llaw ? 

‘“‘Dihunais, a’r haul i’w weled 

Waith dwyawr yn is i lawr ; 

Erbyn hyn, ’roedd y lle cyn daweled 
Ag oedd cyn yr helynt fawr. 

*Roedd dau yn fy ymyl yn cysgu 
Heb symud na throed na llaw, 

A rhyw ugain o’r lleill yn cymysgu 
Eu chwerthin a’u llyfon, draw. 


“** Hurry up! you’re dam’ slow at it, laggards ! ’ 
Medd rhywun o’r ugain, yn groch ; 
Ar hynny, daeth Jobkins a Jaggards 
O’r ty, a’u hwynebau yn goch ; 
Daeth Juggins a Muggins a Snoddy, 
Gan regi ‘ these bloody Boers’ ; 
‘Taffy !’ medd un, a min codi, 
‘Buck up! there’s some fun indoors ! ’ 


‘“‘ Aeth y pump at y Ileill, gan chwerthin, 
Ond cysgai y ddau dan y coed ; 
Amheuais a fum i yn perthyn 
I haid mor fudrogaidd erioed !— 
*Roedd y cwsg wedi’m dwyn o’r drwbwl 
I Gymru, yn hogyn bach— 
Ond buan y cofiais y cwbwl 
Wrth weld eu hwynebau crach ! 
’Roedd y saith ar hugain yn myned, 
A’r ddau eto’n cysgu, draw, 
A mi a phob gewyn cyn dynned 
A phe bae ryw ddrwg ger llaw ; 
Mor fudr oedd y ddau gysgadur, 
Mor gas oedd yr haid 1 gyd! 
A minnau’n eu canol, greadur, _ 
Fu gynt yn ddi-niwed ei fyd ! 
Cyfodais fy ngwn 1 fyny, 
Gan feddwl am ddeffro’r ddau— 

Os dygais fy hun 1 hynny, 
Myfi oedd i’w feio’n ddi-au ! 

Ond cofiais am eiriau Snoddy, 
A’i olwg gythreulig hy, 

A cherddais, a’m gwaed yn codi, 
I edrych beth oedd yn y ty. 


‘*Duw a faddeuo 1 ddynion, 

Os oedd un ohonom yn ddyn 
Acinid diawliaid noeth lymynion— 

Ai diawl oeddwn i fy hun ? 
Cofiais am sWn y piano— 

*Roedd honno yn yfflon man, 
A’r llawr—rwy’n cofio amdano— 

Pwy ond Duw allsai’i wneud o’n lan? 
Bu agos i minnau gyfogi 

Wrth weld yr anfadrwydd i gyd, 
Ond clywais ryw beth yn ysgogi,— 

Ac yno, ar lawr, ar ei hyd, 
*Roedd geneth, ac oddi amdani, 

Rhwygesid ei dillad yn rhydd— 
Duw! cofiais am wyneb Shani, 

A’i chwyno bach isel a phrudd ! 


“Saith gythraul ar hugain fu yno— 
A hithau oedd gynneu yn lan— 
*Down i fawr gwell fy hun, boed a fynno, 
Ond, diawl! aeth fy enaid ar dan! 
*Dwy’n cofio mo’r helynt arswydus 
Pan ddaeth y ddau arall i’r ty, 
Ond clywais eu crechwen nwydus, 
A gwelais eu trachwant hy. 


“*Stand back!’ ’rydwy’n cofio dweyd hynny, 
‘Or [ll brain you, by God, that I'll do!’ 
Gan droi bon fy ngwn i fyny, 
*Rwy’n cofio cynddaredd fy Ilw: 

Nid wn at ba le yr anelais 
Bob ergyd am chwarter awr, 
Ond tawodd y twrw. A gwelais 
Ddau glwt 0 ymennydd ar lawr ! 


** Am eiliad, ’rwy’n cofio synnu 
Weld heglau’r ddau ffyrnig gynt, 
Fel heglau cyw iar, yn rhyw grynu, 
Ar ol rhoddi tro i’w gorn gwynt ;— 
Ond teimlais fy mhen yn nofio, 
A rhuthrais yn wyllt o’r ty, 
A’r cwbwl yr wyf yn ei gofio 
Yw fod popeth a welwn yn ddu! 
Ond pan glywais chwi, Nyrs, yn canu 
Darn pennill o Doriad Dydd, 
Dyna ’mhen i fel petae’n gwahanu, 
A’m tafod yn mynd yn rhydd ! 
A dyna i chwi’r gwir amdani, 
Hanes Cymro wnaeth gam, 
A ddrysodd ei gariad—O! Shani !|—. 
Ac a dorrodd galon ei fam ! 
A laddodd ddau ddiawl, mae’n wir, 
Ond nid wyf am hynny’n ’difaru— 
Y boen sydd yn para’n hir 
Ydi’r meddwl am y ddwy fu’n fy ngharu ! 
Do, dwedais y cwbwl, ni rusais, 
Na, na, ’dydw i ddim yn sal— 
Ond cerddais y ffordd a ddewisais, 
Ac yn awr, ’rydw i’n mynd i gael tal!” 


T. GWYNN JONES. 

PA LE YR YDYM YN ‘SEPA? 


N ystod y deugain mlynedd diweddaf, aeth cenedl y 
Cymry drwy gyfnewidiadau dirfawr. Bron na ellir 
dywedyd, “ Yr hen bethau a aethant heibio; wele gwnaeth- 
pwyd pob peth yn newydd.” Nid yw grym y bywyd newydd 
eto wedi dihysbyddu ei hun, na’i holl effeithiau eto yn amlwg 
ir llygad. Felly, cynnar yw i ofyn y cwestiwn, “‘ Pa le yr 
ydym yn sefyll?”’ Yn wir, a siarad yn fanwl, nid sefyll yr 
ydym, ond parhau i symud. Ni all cenedl, mwy na pherson 
unigol, sefyll yn yr unman. Ym myd newid a mynd yr ydym 
yn byw. Llifo’n ddiorffwys y mae afon bywyd. O Heraclitus 
hyd Henri Bergson ceir cadwyn o athronwyr yn dysgu mai 
mudiad yw hanfod bywyd, ac y mae haen o wirionedd yn hyn. 
Nid dyna’r gwir i gyd o lawer ; mae datblygiad yn rhagdybio’r 
arhosol yn ogystal a’r cyfnewidiol, onide buasai pob moment 
yn ddechreuad newydd, ac ni ellid manteisio ar brofiadau y 
gorffennol. Ond nid wyf am oedi i drafod y mater yna. 
Gofyn yr wyf, Pa le yr ydym yn sefyll? Neu os mynd yr 
ydym, mynd i ba le, ac i ba gyfeiriad ? Ai yn ol ai ymlaen? 
Ai datblygu ynteu dirywio yr ydym? Beth yw ffrwyth holl 
symudiadau a chynhyrfiadau cyfnod “ y deffroad”’ ? Pa un ai 
ennill ai colled i fywyd dyfnaf ac aruchelaf y genedl? A yw 
cyfalaf meddyliol, moesol, ac ysbrydol yr oes hon yn gyfoeth- 
ocach nag eiddo’r oes o’r blaen ? 

Nid cwestiynau hawdd i’w hateb ywyrhaihyn. Yn ffodus i 
mi, nid fy amcan yw eu hateb, yn gymaint a’u gofyn. Nid fy 
nod fydd cyrraedd pendantrwydd anffaeledig y ‘“‘ cadarnhaol ” 
neu y “‘ nacaol,” yn null gwron Cymdeithas Ddadleuol y pentref, 
neu blantos Senedd yr ymerodraeth, ond deffro’r meddwl i 
ystyriaeth a’r gydwybod i hunan-ymholiad. Rhaid cofio 
nad wrth arwynebedd pethau yn unig y mae mesur cynnydd 
cenedl. Mae i fywyd ei ddyfnder yn ogystal a’i arwynebedd, 
ei angerddoldeb yn ogystal a’ieangder. Neu i newid ychydig 

ar y ffigur, nid peth i’w fesur yn unig yw bywyd, ond peth i'w 
bwyso. Beth yw ein pwysau heddyw yng nghlorian barn: 
gywir ? Gyda’n manteision mwy, ai gwell ai gwaeth ydym 
na’n tadau ? 

Cyn wynebu cwestiwn fel yna, rhaid meddu syniad cywir 
am beth yw safon gwerth. Ynol pasafon yr ydymi” adnabod 
y pethau sydd a gwahaniaeth rhyngddynt ” ? Mawr yw ein: 
dyled i Kant am ddysgu, dros gan mlynedd yn ol, nad oes dim 
yn hanfodol werthfawr ond cymeriad. “ Nid oes dim yn y 
byd, nac allan o hono, y gellir ei alw yn ddiamodol dda ond. 
ewyllys dda.” Y mae i bethau ereill eu gwerth—cyfoeth, 
dysg, dylanwad, etc.,—eithr fel moddion yn unig. Mae eu 
gwerth yn dibynnu ar yr amod fod y sawl a’u medd yn eu hiawn 
ddefnyddio. Rhaid iddynt gydymffurfio 4 thelerau neilltuol. 
y tu allan iddynt cyn y gellir eu galw yn dda. Ond y mae 
ewyllys dda yn dda ynddi ei hun, heb amod na theler yn y byd. 
Y mae “ megis gem sy’n disgleirio gan ei goleu ei hun, fel peth 
sydd a’i holl werth ynddi ei hunan.” Dyma, i mi, y peth 
mwyaf gwerthfawr yn holl ddysgeidiaeth Kant, sef ei bwyslais. 
ar werth safonol moesoldeb. Eto beiddiaf fyned gam ymhellach: 
na’r cawr-feddyliwr hwn, trwy ddywedyd mai yr ysbrydol yw 
safon gwerth. Yn gorwedd o dan y byd moesol, fel sail iddo,, 
y mae y byd ysbrydol, cartref holl ddelfrydau y Da, y Gwir, 
a’r Prydferth, fel yr hanfodant mewn personoliaeth berffaith, 
sef Duw. Arhosodd Kant gyda’r moesol, heb ofyn, Paham. 
y mae yr ewyllys foesol yn hanfodol dda? Credaf fod yr 
ewyllys dda a ganmolir ganddo yn dda am ei bod “ in tune 
with the infinite,’ am ei bod mewn cydgordiad 4 natur 
ddyfnaf pethau, yn gydsain a’r meddwl dwyfol, yr hwn yw 
sylfaen a sylwedd y cread. Yr unig beth sydd yn hanfodol 
a diamodol werthfawr yw yr hyn a eilw Eucken “y Bywyd 
Ysbrydol,” yn ystyr eangaf yr ymadrodd, yn cynnwys wrth 
gwrs y bywyd moesol. Amodol ac israddol yw gwerth popeth 
arall. Hwn yn unig a ddisgleiria megis gem gan ei goleu ei 
hun. Mae hyn i’w gymhwyso at fywyd cenedl yn ogystal 
ag at bersonau unigol. Yng ngoleunir safon-brawf hwn y 
dylid ystyried y cwestiwn, Pa le yr ydym yn sefyll ? 

I ddeall grym y cwestiwn, rhaid ceisio taflu trem ar bethau 
fel y maent, o’u cymharu avr hyn oeddynt gynt. Mae Ilu o 
bethau yn hanes diweddar Cymru a barant lawenydd pur i 
galon pob cenedl-garwr. Ni ellir ameu nad ydym wedi medd- 
iannu tir lawer,ac wedi eangu ein hetifeddiaeth. Ond fel y 
mae heulwen a chysgod yn dilyn ei gilydd mewn natur, felly yn 
fynych ceir y goleu a’r tywyll mewn bywyd yn cerdded yr un 
palmant ochr yn ochr. Nid yw barn gywir yn cau ei llygad 
ar yr ochr oleu yn null y pessimist, nac yn anwybyddu yr ochr 
~dywyll fel y gwna yr optimist, ond yn sefyll yn deg yn y canol, 
modd y gallo weld y ddwy ochr. Dyna ein dyledswydd 
ninnau. 

(1) Pwy na lawenha yn yr hyn a elwir “ y deffroad cenedl- 
aethol”’? Yn y dyddiau diweddaf hyn, gwawriodd haul 
deffroad ar ein gwlad. Dihunodd y genedl 1 ymwybyddiaeth 
o’i chynhysgaeth a’i chenhadaeth. Daeth 1 sylweddoli fod 
iddi hawl ddwyfol i fodoli, ac 1 gymryd ei lle urddasol ei hun 
dan yr haul,—haw/l i gerfio Ilwybr iddi ei hun mewn hanes yn 
unol 471 hathrylith gynhenid. Yn ddiameu, cam ymlaen 
oedd hwn. O ymwybyddiaeth i hunan-ymwybyddiaeth,— 
dyna (yn ol y meddylegwyr) yw cwrs datblygiad personoliaeth. 
A dyna hefyd yw llwybr tyfiant cenedl. Heb hunan-ym- 
wybyddiaeth—heb ymdeimlad 0’i hunaniaeth, ei hadnoddau, 
a’i neges arbennig—ni all cenedl chwarae ei rhan ar faes 
hanes. Yng ngoleu gwawr y deffroad iaith y galon wladgarol 
‘yw, fel y dywedai Wordsworth : 

Bliss was it at that dawn to be alive; 
But to be young was very ‘heaven ! 


Er hynny rhaid cofio, nid digon 1 wlad yw yr ymwybyddiaeth 
genedlaethol ; rhaid wrth yr ymwybyddiaeth uwch-genedlaethol 
(os goddefir y gair). Nid digon iddi geisio ei sylweddoli ei 
hunan ; rhaid iddi ymdrechu sylweddoli yr hyn sydd uwchlaw 
iddi, sef delfrydau y byd ysbrydol a moesol. Y mae un deyrnas 
yn bod sydd uwchlaw pob teyrnas arall mewn awdurdod a 
gwerth, sef “teyrnas Dduw a’i gyfiawnder ef”; ni all un 
wladwriaeth ddaearol fod y peth a ddylai, ond yn unig fel 

y mae yn cadw ei llygad ar “ y deyrnas nad yw o’r byd hwn.”’ 
Fe gytuna pawb fod Moses yn enghraifft ddisglair 0 arweinydd 
deffroad cenedlaethol. Ef ydoedd ‘“‘ pensaer celfydd ” cenedl 
Israel; gwnaeth “ bobl briodol i Dduw”’ allan o ddefnyddiau 
mor amrwd 4 chrwydriaid grwgnachlyd yr anialwch. Ond pa 
fodd y llwyddodd i wneuthur hyn? Onid drwy ufuddhau r’r 
llais mewnol a ddywedai, “‘ Gwel ar wneuthur ohonot bob peth 
yn oly portread a ddangoswyditiynymynydd” ? Ond pale 
yr ydym ni yn sefyll? A yw ein harweinwyr heddyw yn dilyn 
y portread a ddangosir yn y mynydd? A yw eu llygaid 
ar yr ysbrydol a’r tragwyddol? Ysbrydolrwydd, medd 
Matthew Arnold, ywr peth amlycaf yn athrylith y Celt. 
Ond a ydym gystal a’n tadau yn hyn o beth? Testun diolch 
yw fod proffwydi cyntaf y deffroad—dynion fel Hiraethog, 
Lewis Edwards, Henry Richard, Tom Ellis—yn bobl oedd yn 
byw yng ngoleu’r anweledig, a bod eto lawer sy’n dilyn eu 
camre. Ond testun gofid yw fod yr oes hon, ar y cyfan, yn 
wannach ei ffydd ac yn fwy materol na’r oes o’r blaen. Ni ellir 
dywedyd yn rhy bendant mai adeiladu t¥ ar y tywod yw ceisio 
codi cenedl ar sylfaen sigledig materoliaeth, ac mai ofer yw 
gosod seiliau cymdeithas ar wagle anwybyddiaeth (agnosticism). 
Na, rhaid cloddio’n ddwfn, a chodi’r dem] ar Graig yr Oesoedd. 
Rhaid i fywyd cenedl fod yn fynegiant 0 ewyllys ddatguddiedig 
Duw—y Da, a’r Gwir, a’r Prydferth—cyn y gall fod yn ffyddlon 
i’w hunan goreu. Dyweder a fynner, y bywyd ysbrydol yw 
colofn a sylfaen cenedl. Ar graig ffydd,—nid ffydd ddall, 
sef ofergoeliaeth, ond ffydd oleu, resymol, sydd a’i llygad yn 
ddigon treiddgar 1 weled drwy fur trwchus y materol—ar y 
graig hon yr adeiledir Cymru newydd; onide, ei chwymp a 
fydd fawr, pa mor wych bynnag yr adeilad, na pha mor 
uchel bynnag ei binaclau. 

(2) Ffurf neilltuol ar y defiroad cenedlaethol yw y deffroad 
addysgol a meddyliol. Mae tyfiant cyfundrefn addysg Cymru 
yn ystod y deugain mlynedd diweddaf mor Ilawn o ramant a 
dim mewn chwedloniaeth. Gellid meddwl fod rhyw allu 
swyngyfareddol wedi bod ar waith yn cyflawni gwyrthiau, 
oni bai wybod ohonom mai llafur hunanaberthol cenhedlaeth 

0 wladgarwyr fu yn foddion i effeithio’r chwyldroad. Mae yn 
rhy gynnar eto i olrhain effeithiau y deffroad addysgol a 
meddyliol. Ond diogel yw dywedyd mai un 0’ effeithiau 
yw lledu byd y Cymro. Mae gorwelion ein bywyd yn llawer 
eangach nag y buont. Gwahoddir meddwl ein pobl ieuanc 
heddyw i feysydd eang gwyddoniaeth, athroniaeth, llenydd- 
laeth, a hanes y byd, tra y troediai ein tadau hen rigolau cynefin 
diwinyddiaeth gul a barddoniaeth gaeth. Bodlonai ein tadau 
ar rwyfo eu cwch yn araf a hamddenol ar yr afonydd a lifent 
drwy ddyffrynnoedd culion ; ond heddyw y mae Cymru fechan 
yn hwylio ei llong i gyfeiriad y cefnfor Ilydan, a’i hwyneb 
at y byd. 

Yn hyn oll yr ydym yn llawenhau. Yn unig gofynnwn, 
Onid oes berygl i ni, wrth ennill mewn eangder, golli mewn 
dyfnder, ac wrth ennill mewn goleuni golli mewn gwres ? 
Nid oes raid iddi fod felly, eto y mae perygl. Clywais Sais o 
fri yn darlunio fel y mae ambell lanc yn awyrgylch y Brifysgol 
yn cefnu ar yr hen syniadau a ddysgwyd iddo ar yr aelwyd ; 
ac meddai, “* It was a broader horizon, but a colder sky.”’ Nid heb 
angen y sibryda Elfed yng nghlust y Cymro ieuanc sy’n gweled 
drysau newydd yn ymagor o’i flaen: 


Mae dy wyneb weithion 
At y llydan fyd ; 
Cadw wres dy galon 
Yr un pryd. 
Dante,—dos i’w ddilyn, 
Shakespeare,—tro i’w fyd ; 
Cofia Bantycelyn 
Yr un pryd 


Nid dadleu yr wyf dros ddal gafael yn gyndyn yn hen 
syniadau yr aelwyd. Na, fel y tyfwn mewn deall a phrofiad 
rhaid i’n syniadau dyfu’n gyfatebol. Nid yw credo plentyn 
deg oed yn ddigon llydan ir gWr ieuanc graddedig sydd wedi 
agor ei lygaid ar broblemau bywyd. Ond credu yr wyf y 
gellir eangu’r cylch heb newid y canolbwynt, y gall y pren dyfu 
a lledu ei ganghennau yn llawn gwell heb i chwi ei dynnu o’r 

gwraidd, a bod y llestr ar y cefnfor yn llawer diogelach heb i 
chwi daflu i ffwrdd yr angor a’r llyw a’r cwmpawd. Haedda’r 
gwr ieuanc ein cydymdeimlad yn yr argyfwng pwysig pan 
deimla ei fod yn colli ei afael ar ei ffurf-feddyliau boreol, 
ac heb ennill rhai eraill yn eu lle. Ond cofied y cyfryw na all 
ysbryd dyn fodloni ar fod yn bererin digartref ar y prairie 
agored a llwm. Rhaid iddo wrth aelwyd glyd a chynnes 
mewn credo. Ni raid 1 gredo ddofn fod yn gredo gul. De- 
ffiniodd rhywun athroniaeth neu ymchwil dyn am wirionedd 
fel ‘‘ the homesickness that would be everywhere at home.” Wel, 
gall yr hwn a gred mewn Duw fel Tad Hollbresennol deimlo ei 
fod ‘* everywhere at home.’ I un felly y mae’r cread i gyd yn 
gartref, a chalon Tad yn curo’n gynnes ym mhob man. Dyna 
i chwi ddigon o eangder, ond nid eangder y Sahara Desert, 
ond eiddo T¥ ein Tad, yn yr hwn y mae “ llawer o drigfannau.”’ 
Tadolaeth Duw yw gwirionedd canolog Cristionogaeth, ac nid 
wyf yn anobeithio am neb, pa mor sigledig bynnag y bo ar 
faterion eraill, sydd yn meddu ar brofiad o Dduw fel Tad. 
Mae ei wyneb tua’r goleu. 

Dadleu yr wyf dros i ni beidio a cholli dyfnder argyhoeddiad 
wrth ennill eangder gwybodaeth. Yr ydym yn rhagori ar y 
tadau yn y diweddaf, ond ar ol iddynt, mae lle 1 ofni, yn y 
cyntaf. Ond pa un o’r ddau sy’n cyfoethogi bywyd fwyaf ? 
Pa un yw y gallu cryfaf yn ffurfiad cymeriad ? Credaf mai y 
blaenaf. Nid yr hyn a wyddom sy’n dylanwadu’n ddyfnaf 
arnom, ond yr hyn a gredwn. Gafael mewn ffeithiau allanol 
mae gwybodaeth ; ymwneud Ag egwyddorion mewnol y mae 
argyhoeddiad. Gwn beth yw uchder y Wyddfa, a pheth oedd 
dyddiad brwydr Waterloo, a gwn 1 Iesu farw ar Galfaria. 
Ond ffeithiau allanol yw y rhai hyn, ac fel y cyfryw prin y 
cyfiyrddant 4’m bywyd mewnol. Ond os wyf yn adnabod 
Duw fel Tad ac Iesu Grist fel Gwaredwr, dyna argyhoeddiad a 
dry yn rym bywyd oddimewn ac yn symbyliad 1 ymarweddiad 
daionus. Nid digon yw gwybod, rhaid adnabod ; nid ffeithiau 
hanesyddol ond gwirioneddau profiadol sy’n creu cewri a 
phroffwydi. Nid llawer 0 rym sydd yng nghymeriad dyn 
nad yw yn ddim amgen na math o Wyddoniadur (Encyclopedia), 

sef casgliad o ffeithiau marw heb argyhoeddiad byw yn ganol- 
bwynt iddynt. Onid oes perygl heddyw hyd yn oed 1 grefydd 
ei hun fynd yn fwy o fater astudiaeth nag o fater bywyd ? 
h.y., i ni edrych arni yn ei gwedd hanesyddol yn hytrach nag 
fel y mae yn wir i ni. Yr adrannau o ddiwinyddiaeth sy’n 
creu’r diddordeb mwyaf byw heddyw yw Historical Theology, 
the Psychology of Religion, Comparative Religion,—meysydd tra 
chyfoethog, a thystion gwerthfawr i’r ffaith fod dyn ymhob 
canrif a chyfandir yn féd crefyddol,—eto meysydd sy’n delio 
yn unig 4’r cwestiwn, Beth oedd neu sydd yn wir i bobl eraill ? 
Yn hwyr neu yn hwyrach rhaid i Ddiwinyddiaeth Gyfun- 
drefnol ddyfod eto i fri, i geisio ateb y cwestiwn, Beth sy’n 
wir it ni? Pell iawn wyf o ddibrisio’r ysbryd hanesyddol 
mewn diwinyddiaeth, ac nid oes yr awydd Ileiaf ynof i ddwyn 
yn ol y pendantrwydd anffaeledig hwnnw oedd yn codi o an- 
wybodaeth a chulni. Ond dywedaf yn ddibetrus fod yn rhaid 
i oes gref a chenedl rymus feddu ar argyhoeddiadau dyfnion 1 
fod yn angor i’r enaid ac yn sylfaen i’r cymeriad. 

(3) Un o arwyddion goreu yr amserau yw y deffroad cym- 
deithasol sydd heddyw yn allu mor rymus yn ein gwlad. 
Wrth gwrs, nid mudiad Cymreig mo hwn, ond mudiad byd- 
lydan nad yw yn parchu ffiniau cenedlaethol. Llifa fel llanw 
mawr drwy’r byd; ac ymhlith mannau eraill daeth y llanw i 
mewn 1 Gymru, yn enwedig i’r ardaloedd gweithfaol, gan greu 
anesmwythder ac aflonyddwch ynghyd 4 brwdfrydedd diwyg- 
iadol. Disgwyliwn lawer oddiwrth yr ysbryd newydd hwn. 
Mae eisoes wedi seinio cnul yr hen arwyddair ‘“‘ Trechaf treisied, 
gwannaf gwaedded,” ac wedi alltudio athrawiaeth y laissez 
faire o wleidyddiaeth ymarferol. ‘‘ Gorchymyn mawr Crist- 
ionogaeth,’” medd Mr. David Thomas, “yw ‘cerwch eich 
gilydd’; egwyddor fawr cydymgais fasnachol yw ‘ curwch eich 
gilydd’ ”(Y Werin ai Theyrnas, tud. 340). Ond ymweithia 
ysbryd newydd yn ein gwlad, i gyfeiriad cymhwyso’r gorchymyn 
mawr Cristionogol at fasnach a gwareiddiad, ac yn arbennig 
i gyfeiriad ymgeleddu’r gwan a’r clwyfus sy’n analluog i'w 
hymgeleddu eu hunain. Teimlir y dylid edrych ar y llafurwr, 
nid fel peiriant i droi allan hyn a hyn o nwyddau i gyfoethogi 

ei feistr, ond fel dyn yn meddu haw! i bob cyfleustra rhesymol i 
ddatblygu ei bersonoliaeth a byw y bywyd Ilawn. Aed y 
mudiad cymdeithasol rhag ei flaen i droi’r gwirionedd o frawd- 
oliaeth dyn yn ffaith mewn bywyd. 

Eto ni allwn gau ein llygaid ar y ffaith fod athroniaeth y 
diwygiwr cymdeithasol yn fynych yn wallus, a’i syniad am 
fywyd yn unochrog. Ceisiaf roi bys ar rai o’r peryglon sy’n 
llechu yn y mudiad cymdeithasol, er na chaniata gofod i mi 
ymhelaethu fel y carwn. (a) Rhoddir pwyslais anghyfartal 
ar ochr faterol bywyd. Yn anffodus, mabwysiadodd Karl 
Marx, sylfaenydd Sosialaeth wyddonol, fateroliaeth drwyadl 
fel ei gredo athronyddol. Nid oes un cysylltiad angenrheidiol 
rhwng y mudiad cymdeithasol, oddimewn nac oddiallan i 
Sosialaeth, 4 materoliaeth; ond yn natur pethau, gan mai 
gwella’r amgylchiadau oedd y peth yr amcenid ato’n union- 
gyrchol, gosodid y pwyslais bron yn llwyr ar amodau materol 
cynnydd. Felly cyfyd y perygl o anghofio fod “y bywyd yn 
fwy na’r bwyd,”’ ac felly nad trwy fara’n unig y bydd byw dyn ; 
neu fel y dywed Carlyle, ‘‘ The shoeblack also has a soul quite 
other than his stomach.” (b) Gosodir gormod o hyder ar 
ddylanwad amgylchoedd, a rhy fach ar bersonoliaeth. Gwir 
fod dyn yn greadur amgylchiadau, ond mae yn llawn mor wir 
y gall fod, os dewisa, yn greawdwr amgylchiadau. Siaredir 
weithiau, yn null Rousseau, fel pe bai pob dyn yn hanfodol 
dda, ac fel pe bai’r gyfundrefn gymdeithasol yn gyfrifol am 
bob drwg. Arweinia hyn i fychanu’r hyn a all dyn ei wneuthur 
drwy rym ewyllys, a mawrhau yn ormodol yr hyn a all trefn- 
iadau allanol ei wneuthur iddo a throsto. (c) Y canlyniad yw, 
lleihau yr ymdeimlad o gyfrifoldeb personol. Pan fo dynion 
wedi eu llyncu gan y syniad o’u hawliau, anghofiant fod 
ganddynt ddyledswyddau. Meddyliant beth yw dyled cym- 
deithas iddynt hwy, heb ystyried beth yw eu dyled hwy i 
gymdeithas. Ond wedi’r cyfan, un ochr i fywyd yw derbyn, 
ochr arall yw cynhyrchu; un ochr yw y gyflog, ochr arall yw 
y gwaith. Teimlaf yn gryf fod angen pwysleisio’r syniad o 
rwymedigaeth personol, rhag i’r nwyd ddiwygiadol ddirywio’n 
wanc hunangar. 

Nid yw’r peryglon hyn yn anwahanol gysylltiedig a’r mudiad 
eymdeithasol ; cyfodant yn unig o’r duedd yn y natur ddynol 
i fethu gweld ond un ochr i bethau, ac felly i golli mewn cyd- 
bwysedd. Y feddyginiaeth yw, meithrin y bywyd ysbrydol ; 
oblegid un o brif elfennau’r bywyd hwnnw yw ymdeimlad o 
gyfrifoldeb moesol, yn codi o’r syniad ein bod yn gyfrifol 
ymhob dim ir Pen-Arglwydd Mawr sy’n eistedd ar orsedd y 
eread. Ai gormod hyfder fyddai ynof i droi Y Bxrirniap 
am eiliad yn bulpud, ac i apelio at bob gwladgarwr i daflu ei 
ddylanwad o blaid dyfnhau ein bywyd cenedlaethol, a chryfhau 
y rhwymau dirgel a gysylltant ein cenedl wrth yr Anweledig ? 
Nid apél yw hon i neb i fod yn gaeth i gredoau traddodiadol 
yn y llythyren ohonynt, ond i fod yn ffyddlon i ddelfrydau 
aruchelaf y bywyd ysbrydol. 


Coleg Coffa, D. MIALL EDWARDS. 
A berhonddu. 

ELLIR galw’r cyfnod o ganol y ddeunawfed ganrif i 
ddechreu’r ugeinfed yn oes y pregethwr, yng Nghymru. 
Denwyd athrylith y genedl ir pulpud, a dysgwyd yr awenau 
a’r celfyddydau i gyhoeddi neges a dysgu gwers yn y cwhl a 
wnaent. Trodd y delyneg a’r darluni ffordd y bregeth a’r 
salm, aeth yr anthem a’r don ir cysegr, crogwyd y delyn ar yr 
helyg, ac anghofiwyd y ceinwaith o ganu pennill yn bur llwyr. 
Dawn y proffwyd oedd hud y bobl, a chymerwyd ei ffordd 
union 0 gyhoeddi a dysgu yn briod-ddull gan gelfyddyd yr oes. 
Ond nid yw’r celfyddydau cain mewn bri yn oes y_ proffwydi, 
ac ofer disgwyl 1 genedl fo dan gawod o wreichion allu trin 
arfau’n gynnil a naddu gemau’n gyfunffurf a thlws. 

Y mae Ilwydoleu oes newydd dros Gymru weithian, yn wir 
dros y byd gwareiddiedig. Geilw rhai beirniaid hin “oes 
dyn.” Athroniaeth fydd hyfrydwch ei meddwl, meddyleg 
fydd ei hoff wyddor, a miwsig a fydd ei chelfyddyd bennaf, 
meddant hwy. Y mae eisoes rai arwyddion fod peth gwir 
yn y broffwydoliaeth. Cais gwyddor chwilio dinas yr enaid a 
mesur ei thyrau, ac y mae’r canu newydd yn chwilio am olud 
mewn problemau, ac yn cael miwsig mewn cyfriniaeth a 
dirgelwch. A dry celfyddyd ei Ilygaid rhag edrych ar anian, 
ac a baid awen a disgrifio gan osod ei bryd ar ddehongli ? 
Dyna’r duedd yn awr. Mae cerddoriaeth erioed wedi byw’n 
nes at ddyn nag at natur, a hynny, fe ddichon, oherwydd ei 
chyfathrach agos 4 chrefydd. O gwmpas allorau cred y 
cafodd hi y canu mawr. Gwir y bu cryn gyweithas rhwng yr 
athronydd a’r bardd o ddyddiau’r hen glasurwyr hyd amser 
Robert Browning, ond ni bu meddwl a miwsig erioed yn 
gyfeillgar iawn. Tybid eu bod yn anghymharus. Swyno’r 
glust a defnynnu melyster ar galon friw a fu priod waith y canu 
gynt ; ond bellach, cyffyrddir “ tannau isaf ” bywyd, a pherir 

i’w cryndod, boed arw boed bér, ganu’r gwaelodion i’n clyw. 
Er gwell neu er gwaeth, y mae cerddoriaeth wedi troi i drin 
pynciau, ac i chwilio am bereidd-dra ynghanol problemau 
mwyafdyrys y byd. Achanddo’r fath gyfrwng yn y Gerddorfa, 
gall cerddor y dyddiau hyn fynegi bywyd cyfan—yn ei gyffro 
a’i hedd, ei wae a’l wynfyd. Ni raid ond cyfeirio at rai o’r 
prifweithiau diweddar i weled cyfeiriad y gerddoriaeth newydd. 
‘Dengys cynyrchion Strauss, pencerdd yr Almaen, i ble mae 
pethau’n “tueddbennu”’ gyda meistri cerdd yr oes hon. 
Rhed y rhannau Ileisiol ac offerynnol yn aml ar wahan, ceir y 
motifau a’r cerddsyniadau (themes) mewn Illeoedd annisgwyl- 
iadwy, a phan fo alaw bér gan un offeryn, ceir, weithiau, 
dabyrddu cyffrous gan yr offerynnau eraill, fel pe’n awgrymu’r 
anghytundeb bythol sydd mewn byd a bywyd. Ffilosoffi 
gwrthryfel ydyw cred Strauss am fywyd, ac y mae yn feistr ar 
drin anghydgordiau ac arfer cyferbyniadau. Miwsig y byd 
anianol a gawn ganddo ef. Canodd Wagner i serch a nwyd, 
ond aeth Strauss ymhellach, fel y dengys ei “Salome” a’i 
** Elektra.” Dyma un 0’r prif feistri yn ceisio ysgaru Crefydd 
‘a Chan oddiwrth ei gilydd. Ceir llawer o’r un nodweddion 
cerddorol yn Elgar, ond er yn newydd yn ei fiwsig, deil ef 1 
gredu mai yn y byd crefyddol y mae deunydd y canu a bery 
byth. Prawf “The Dream of Gerontius ” a “The Apostles ” 
‘hyn. Canu prudd-der, cyfriniaeth, a dirgelwch bywyd a 
‘wna prif gerddorion Lloegr heddyw. Dyna“ Omar Khayyam” 
Bantock, a “ The Veil’ Cowen, yn enghreifftiau teg. Ofnwn 
fod oes fawr yr unawd a’r alaw wedi mynd. Ail beth yw’r 
felodi heddyw, a’r gamp bellach yw cynyrchu effeithiau gyda 
chyfuniadau a chordiau. A’r corawd grymus ac nid ar alaw 
fwyn y myn cerddor yr oes hon ddisgrifio bywyd. Mor rhyfedd 
y tery rhai o gorawdau “ Atalanta in Calydon ”’ Bantock glust 
wedi hen arfer 4 swyn tawel y ganig! Ond gan mai canu 
nwyd, rhuthr, dirgelwch, ac anesmwythder y natur ddynol a 
fyn y gerddoriaeth newydd, rhaid cydnabod ei bod yn dethol 
el harfau yn bur feddylgar. 

Da gennym weled fod yr adfywiad cerddorol am alw heibio 
i Gymru, y wlad deneuaf ei chlust a thyneraf ei chalon, yn yr 

holl fyd ; ond gwlad, serch hynny, na wnaeth nemor i gefnogi 
ei cherddorion nac i feithrin athrylith gerddorol ei phobl. 
Mae’n rhyfedd fod ein prif gerddorion wedi dal 1 gyfansoddi i 
genedl mor anniolchgar ac esgeulus. Cyhoeddwyd dau waith 
pwysig iawn yn hanes cerddoriaeth Gymreig yn ddiweddar,— 
“Yr Ystorm ”’ gan yr Athro David Jenkins, a ‘“‘ The Bard ”’ 
gan Dr. D. Vaughan Thomas. Gwyddem am allu Mr. Jenkins 
fel cyfansoddwr o’r blaen, yn arbennig am ei fedr i ysgrifennu 
cerddoriaeth leisiol feddylgar a chref. Yn y gydgan a’r corawd 
y ceid ef ar ei oreu. Teimlem ei gyffyrddiad yn rhy drwm i’r 
ganig, ac yr oedd yn meddwl gormod mewn cordiau i allu 
cyfansoddi alawon hylithr. Cofier, fodd bynnag, mai ef yw 
awdur “ Yr Arglwydd yw fy Mugail,” unawd sy’n canu hyder 
y credadun mewn nodau fel pe wedi eu tynnu oddiar dannau’r 
delyn aur. Ond hyd yn hyn, ni chyhoeddodd yr athro waith 
y gellir yn deg ei restru yn yr un dosbarth a’r ‘“* Ystorm.”’ 
Cynnil a fu’r Awen Gymreig yn ei chaniadau i weddau aruthr 
a chyffrous bywyd a natur. Rhodio’r meysydd drannoeth y 
ddrycin a fu ei harfer hi, a chanu i olion yr ystorm wedi i ddig 
yr elfennau wario ei holl nerth, a’r lloer dlos yn gwylio hun 
dawel anian. Prinion iawn yw disgrifiadau llenyddiaeth y 
Cymry o ruthr a gwallgofrwydd elfennau dinistr. Ac eto, 
trychineb yw calon y delyneg Gymraeg. Ni raid cyfeirio 
ond at engraifft neu ddwy o wahanol dymhorau’r gan i weled 
hyn. Dyma rai o’r ceinion,—‘“‘ Can Gwraig y Pysgotwr,” 
‘“Deio Bach,” “ Bedd y Dyn Tylawd,” “ Yr Eneth Ddall,” 
“Wyres Fach Ned Puw,” “‘ Hwiangerdd Sul y Blodau,” 
‘“ Hen Lanc Ty’nymynydd.” Y maent oll ar dafod leferydd 
y wlad, ac ymhob un cawn frath y pigyn yn dwyshau’r melyster, 
Niallaf gofio am gan yn disgrifio galanas fel ‘‘ Morfa Rhuddlan” 
Ieuan Glan Geirionnydd. Yn honno mae’r gyflafan yn lladd 
a dinistr yn yfed gwaed gwladgar. Nyddodd Eben Fardd 
awdl orchestol i “ Ddinistr Jerusalem,” a chanodd Caledfryn 
ddarn pér i “ Ddrylliad y Rothsay Castle,’ ac nid oes yn ein 
cywyddau diweddar felysach canu na’r un a geir yn “ Ystorm ”’ 
William Nicholson. Ond, fel rheol, ffoi o Wydd galanas a 
chyffro, megis o reddf, a wnai’n cerddorion a’n beirdd. Cofiwn 

am ddau ddarn y diweddar Alaw Ddu, “‘ Y Rhuthrgyrch ” a’r 
‘“¢ Danchwa,” a darn byr Dr. Joseph Parry ar eiriau Hwfa Mon, 
“Yr Ystorm”’; ond, gyda dwy eithriad bwysig, ni chafodd y 
dymestl hawl 1 dramwy drwy ystadau’r Awen Gymreig, 
er bod olion ei grym yn cwynfan yn “ y broydd teg.” Y ddwy 
eithriad ydyw traethgan Edward Stephen, ‘‘ Ystorm Tiberias,” 
a phryddest Islwyn, “ Yr Ystorm.” Gwelodd y ddau hyn fod 
eisiau ffurfiau eang a mesurau amrywiol i ddisgrifio’r ystorm. 
Y cywydd, y delyneg, a’r emyn oedd hoff arfau beirdd ein 
gwlad, a chyda’r anthem, y dén a’r unawd y ceisiai’r cerddor 
ddisgrifio bywyd. Ond y mae’r ffurfiau hyn yn rhy fan i drin 
aruthredd, mawredd, a gogoniant y byd a’i hanes. Gwir i 
Oronwy ganu cywydd anniflan i’r “‘ Farn,” ond yn ei arddull 
a’l wisg y mae el swyn, ac nid yn ei ddarluniau. Mae’r Awen, 
yn ddiweddar, yn ceisio eangach byd a gloewach nen, ac yn 
naturiol try’r bardd at y ddrama, a’r cerddor at y draethgan 
a’r chwaraegan 1 lunio, a lliwio, a chanu yr hyn a welont yn 
‘““y nef newydd a’r ddaear newydd.” Cawn gryn lawer o 
gopio arddull yng ngherddoriaeth y Cymry. Ol Handel sydd 
ar waith Edward Stephen; ceid Dr. Joseph Parry, yn ei dro, 
yn dilyn holl feistri cerdd anfarwol. Arddull Bach sydd 
ganddo yn “ Emanuel,”’ y mae’n dilyn Wagner yn “ Bel- 
shazzar,”’ ac yn copio Donizetti yn ‘“‘ Blodwen.” Ac yntau’n 
awenydd mor barod, trueni na chanasai fwy yn ei ffordd ei 
hun ac wrth reddf ei athrylith. Y mae un peth yn amlwg iawn 
yn yr ysgol ddiweddar o gerddorion Cymru, na fynnant 
mwyach gael eu harwain gan y bardd. Lliwio ac addurno 
syniadau’r bardd a wnai’r hen gerddorion Cymreig. Yn y 
geiriau y ceid y darlun, ac yn y miwsig y ceid y ffram, a hynny, 
debygaf, am mai canu lleisiol yn unig oedd mewn bri yn y wlad, 
ac nad oedd ein cyfansoddwyr, eto, yn feistriaid trwyadl ar 
adnoddau’r gerddorfa. Y mae’n eglur, bellach, fod y bardd 
a’r cerddor am feddwl ar wahan, a dengys gwaith Mr. Jenkins 
hynny yn eglur iawn, serch fod rhaio’r beirniaid yn ysgrifennu 
ei fod wedi gwneuthur cyfiawnder 4 gwaith Islwyn. Anturiaf 
fynegi nad amcanodd at hynny. Buasai’n dda gennym gael 
cyffes y cyfansoddwr ar hyn. Y mae ei gynllun yn hollol 

annibynnol ar un y bardd, a’1 ddehongliad o’r ystorm mewn 
rhai pwyntiau pwysig yn dra gwahanol. Tyn Mr. Jenkins 
ddarn yma ac acw o gampwaith y bardd, fel y bo’n ateb ei 
amcan, ac yn gweddu i'r darlun oedd ganddo yn ei feddwl ei 
hun. Ar y cyfan, credaf fod cynllun y cerddor yn rhagori ar 
un y bardd. Dysg y gerddoriaeth yw fod yr Ystorm yn 
gwasanaethu’r Crewr, ac yn gwneuthur ei rhan i aeddfedu a 
dwyn i ben gynlluniau y Pensaer mawr ynglyn a’r byd ac a 
breswylia ynddo. Y mae yn rhan o gyfundrefn y nerthoedd 
cryfion sy’n gyrru popeth at y “far off Divine event” y can 
Tennyson iddo. Yn ei ddarlun gorchestol “‘ Temeraire ” gedy 
Turner yr argraff, yn ol un 071 feirniaid, mai nerth dall ywr 
ddrycin, yn dryllio’n ddireol gan daro hen long wasanaethgar 
heb gofio’i hir wasanaeth a’i1 chymwynasau fyrdd. Ofer eiriol 
ar allu o’r fath hynny. Mor wahanol yr edrych yr Hebrewr 
ar y dymestl! Gwél ef ei Dduw yn marchogaeth “ ar adenydd 
y gwynt,” ac yn eistedd ar y llifeiriant, gan drefnu hynt pob 
awel a si pob ton. Felly hefyd yr edrych Mr. Jenkins ar yr 
Ystorm. Cafodd help effeithiol gan Islwyn, am fod y bryddest 
yn cynnwys disgrifiadau lawn o fawredd ac o ruthr, ac 
hefyd ddarnau y teimlir ynddynt ffydd ac ofn, hedd a dychryn, 
enaid, fel tryferw ymhob llinell. Rhennir y cyfanwaith 1 
bum rhan. ‘“‘ Byd heb Storm” yw Rhan I., lle disgrifir y 
tryblith anesmwyth a dilun yn ymdroi yn “isterau distaw- 
rwydd,”’ ac yn araf ymlunio’n ddaear drefnus a hardd. Mae’r 
gerddoriaeth yn feddylgar a disgrifiadol iawn yn y rhan hon, 
a’r adran offerynnol yn fath o gynwysiad i’r darnau lleisiol 
sy'n dilyn. Rhydd yr awdur negeseuau ir gwahanol leisiau, 
gan ddangos medr neilltuol i drin cwmpas pob llais ac 1 ddethol 
yr un sy’n gweddu i’r neges. Mae’r rhannau a geir mewn 
cynghanedd lawn yn dangos y cerddor ar ei oreu. Teimlwn ei 
fod wedi cael gafael yn yr holl ganu sydd yn y gwirionedd o 
arglwyddiaeth dyn ar y cread, ac y mae’n fedrus dros ben wrth 
ddisgrifio’r Crewr yn cymhwyso Natur ar gyfer ei Brenin. 
Ceir cryn lawer 0 awen a swyn yn y rhannau sy’n darlunio 
dyn yn feistr ar yr holl gylch, a’r byd, yn ei fawredd a’i nerth, 
yn cydnabod cyfiyrddiad y teyrn. Rhyfedd, ceir drwy’r 

gwaith rai o’r darnau tyneraf a ysgrifennwyd gan y cyfan- 
soddwr erioed; yn wir, prin y credwn ddarfod i gerddor o 
Gymro ganu dim dwysach a melysach na rhannau o’r gwaith 
hwn. Cawn Mr. Jenkins yn dra chwannog o gynyrchu effeith- 
iau drwy gyferbyniadau, ac onid yw rhu ac angerdd yr ystorm 
yn fwy ofnadwy ar ol swyn dwfndawel y darnau tyner a geir 
yn y gwaith ? Ambell dro ynghanol cynddaredd y ddrycin, 
yr ydym fel pe’n gweld yr awyr las tuhwnt i’r cymylau duon, 
ac yn teimlo hedd yr ochr draw yn aros plant y tonnau. 
Prin y gall yr awdur guddio’i gred fod y “ gallu sy’n gwneuthur 
am dangnefedd ” yn eistedd ar bob llifeiriant,—hyd yn oed 
yn y darnau mwyaf cynhyrfus yn yr holl waith. Wrth wrando 
ar fiwsig Rhan I., temtiwyd ni i droi at waith Haydn sy’n trin 
ar yr un testun; ondyhyfedd y gwahaniaeth a geir yn nulliau 
y ddau gerddor. Yn y cyfeiliant i ‘“‘ With verdure clad ”’ yn 
_ unig y meddyliasom fod y ddau wedi bod yn drachtio unwaith 
neu ddwy or un “dyfroedd byw.” Mae y rhan gyntaf o 
waith Mr. Jenkins yn awgrymu’n amlwg ei gred mai diniweid- 
rwydd pur ywr ffynnon y tardd pob hedd ohoni, ac mal 
pechod sy’n cyfrif am bob galanas a thrychineb. Neges yr 
ystorm yw puro byd a bywyd, ac wedi dryllio ohoni gestyll 
pechod, daw anian a dyn i hedd, ac fe welir Seion “ heb glaf 
na chlwyfus yn eu plith,” ar ol “‘ y cystudd mawr.”’ ‘“ Storm 
Pechod ” yw testun Rhan II., ac yn hon ceir peth o’r canu 
mwyaf dieithr a newydd yn yr holl waith. Nid yw’r cyfan- 
soddwr yn gaeth 1 ddulliau unrhyw ysgol o gerddoriaeth, ond 
gWwyr yn dda am arddull pob meistr, ac y mae’n trethu pob 
rhyw fath o ganu, yn ei dro. Mae’r rhan drwyddi yn llawn o 
gyfryngau anodd a dieithr, a hawdd gweld fod y cerddor yn 
amcanu disgrifio pechod fel anghyfraith ddireol ac anesbon- 
iadwy, yn ogystal a darlunio’r dinistr a’r gwae sy’n ei ddilyn. 
Cais ddangos tarddle’r drwg a’i ystyr, ac weithiau teimlwn 
fod ei awydd 1 ddysgu ac esbonio yn rhy amlwg yn y rhan hon. 
Cynyrcha effeithiau rhyfedd yn ei gerddoriaeth i’r ymadrodd, 
“yn unig cred.”’ Nid cymell yn dirion a thyner a wna, ond 
apelio’n rymus a mawreddog at feddwl a chydwybod. Yn wir, 
canu ir deall y mae yn bennaf, drwy’r adran hon. Ceir melodi 

hyfryd mewn rhannau o’r darn hwn. Mae’n arfer gan y cyfan- 
soddwr orffen ei adrannau yn obeithiol a chysurlawn. Ni fyn 
ef osod diweddeb heb drefnu ei lle yn ofalus. Ar hyd y gwaith 
cawn awgrymiadau parhaus mai mynd i oleuni a hedd yr ydym 
drwy’r ystorm a’r niwl. Mor wahanol i gerddorion diweddar 
Ffrainc! Ni wyddom am gerddor Cymreig mor gyson ei arfer 
i ddiweddu mewn goleuni a gobaith, 4 Mr. Jenkins. ‘“ Ystorm 
Enaid ” yw pennawd Rhan III. Unawd i Soprano neu Denor 
ydyw,—rhyw fath o fyfyrdraeth ddwys yn disgrifio’r Crist ar 
fynydd a mor, mewn cymundeb @’i Dad ac 4 natur, a’r ystorm 
yn ymgronni yn ei enaid sanctaidd. Ni wyddom am ddim oll 
fel y darn hwn mewn cerddoriaeth Gymreig. Ceisiem ddych- 
mygu ein bod yn gwrando ar ganwr fel Mr. Ben Davies yn 
canu’r darn, gan arllwys ei ddwyster rhyfedd fel pér-lesmair 
dros ein natur. Buasai troi oedfa 1 ganu hwn yn foddion 
gras mewn gwirionedd. Er yn ddwys a meddylgar iawn, 
ynghanol y dwyster, gwelwn flaenddafnau’r gawod yn disgyn 
ar galon Tywysog Tangnefedd, ac yn dechreu cyffroi’r fron yr 
oedd cymod y byd yn cartrefu yn ei gwaed. Cyffyrddir 
tannau dyfnion iawn yn yr adran hon. Yn y bedwaredd ran, 
cawn gerddoriaeth o natur wahanol iawn. Y mae’n ddramat- 
aidd a disgrifiadol dros ben. ‘Storm Natur” a ddarlunir yn 
Rhan IV. Cymerir cryn ryddid ar reol ac arddull yn yr 
adran hon—mwy nag a welsom Mr. Jenkins yn ei gymryd 
erioed o’r blaen. Defnyddia bob troell ag a all mydr, amser, 
cwmpas a chynghanedd roddi iddo 1 fynegi ei feddwl; ac yn 
aml rhydd ir gerddorfa ran annibynnol ar yr adran leisiol— 
heb ddim ond yr ysbrydiaeth 1 ddangos fod yr offerynau a’r 
lleisiau yn cyrchu at yr un nédd. Cawn un o gydganau mwyaf 
dramataidd y gwaith yn y Rhan IV., “ Gyrrwch, Wyntoedd.”’ 
Mae’n ddarn na ellir ei well i brofi chwaeth arweinydd a medr 
cér, ac y mae o ran arddull yn gyfryw ag y dylai angerdd ac 
afiaith yr anian Gymreig allu ei ddehongli yn rhagorol. Cenir 
yr utgorn gan adroddgan i Soprano neu Denor, ac mewn 
atebiad, graddol ymgynhyrfa natur, yna dawr gwyntoedd i 
ymosod y naill ar ol y llall gyda nerth a beiddgarweh mawr. 
Disgrifir yr elfennau weithiau yn ymlonyddu, ac yna yn ail- 

ennyn eu rhwysg, ac yn rhuthro’n arswydlawn nes cyrraedd 
esgynneb derfynol yn td. 87. Mae’r adran offerynnol sy’n 
dilyn yn awgrymiadol iawn. Wedi ir IJleisiau ddistewi, cawn 
y rhuthr a’r angerdd yn dali ganu yn y gerddorfa, nes taenu o’r 
nos ei mantell, a theyrnasu o’r tywyllwch dros y byd. Yn 
brydferth a naturiol iawn, dilynir y darn ag unawd bér, “‘ Ceisio 
gloewach Nen,” ac yn ol ei arfer, gorffen yr awdur y rhan 4 
chanu gobeithiol a thlws. Cawn y bumed ran yn agor gyda 
disgrifiad 0 wawr y nef yn torri, ac yn arwain i mewn y Bore Olaf 
a’i ddigwyddiadau ofnadwy a gogoneddus. Mae’r gerddoriaeth 
yn fawreddus iawn a’r darlun o’r “ diwedd ”’ yn ysblennydd o 
frawychus. Gyrrodd ni i ddarllen “ Y Bore Olaf” o waith 
Huw Derfel, ac i wrando ar gerddoriaeth Spohr ‘‘ The Last 
Judgement.” Yn ddiweddglo ir cyfan cawn setting tlws i 
“Fe welir Seion fel y wawr.” Dyna ryw amcan o rediad y 
gwaith. Mae’n anrhydedd i'r cyfansoddwr, ac yn dangos mor 
fedrus y gall gynllunio, ac mor effeithiol y gall drin offerynnau 
a lleisiau 1 weithio allan ei gynilun. Beth a wna Cymru 4 
gwaith o ansawdd hwn ?_ I’ w ddehongli’n iawn rhaid cael cor, 
cerddorfa, ac unawdwyr o’r radd flaenaf; ond dylai fod yng 
Nghymru gorau lawer yn alluog i’w feistroli, ac yn awyddus i'w 
ganu. Pa bryd y dysg ein cenedl gefnogi ein cerddorion ? 
Mor anodd yw cael corau yng Nghymru i ganu gweithiau fel 
** Emanuel,” “ The Bard,” “‘ Y Caethgludiad,” a’r “‘ Storm ” ! 
A thrist meddwl leied 0 gyfansoddiadau goreu Cymru a glywir 
yn yr Wyl Genedlaethol. Rhoir lle ailraddol, yn wir lle is na 
hynny, i’n cerddorion Cymreig yn eu gwlad eu hunain, a gosodir 
bri anghymesur a’u gwerth ar ddarnau cerddorol yr estron. 
Mae’n rhaid i gerddor 0 Gymro wisgo enw tramoraidd cyn y 
caffo sylw ei wlad ; a rhyfedd fel y gwrandewir ar gWyn estron 
pan felldigo ef arferion drwg ein pobl. Pa sawl gwaith yn 
ystod yr ugain mlynedd diweddaf y bu golygwyr Y Cerddor 
yn galw sylw at yr hyn y bu Dr. Granville Bantock yn ei 
bregethu’n ddiweddar ? Ychydig o sylw a dalwyd i’r syniad 
o gael Athrofa Gerddorol Gymreig pan bregethwyd efengyl y 
peth gan Gymro, ond pan lIwyddodd y gwWr athrylithgar 
hwnnw i gael gan Sais wyntyllio’r peth ar lwyfan yr Wyl Gen- 

edlaethol Gymreig, mawr y miri a fu oi blegid. Os yw 
cerddoriaeth Gymreig i dyfu, rhaid i’n cenedl ddysgu parchu 
ein cerddorion a’n cantorion proffeswrol, a chofio na cheir 
celfyddyd uchel byth mewn gwlad a fynno ddarostwng celf- 
yddyd yn foddion elusen, a byw’n dragywydd ar rygnu hén 
ddarnau lliprynnaidd a diwerth. O bob dosbarth yng Nghymru 
heddyw, credwn mar gan ein cerddorion y mae’r gWyn gyfiawnaf 
yn erbyn esgeulustra’u cenedl. Credwn fod ‘“‘ pethau gwych i 
ddyfod ’” er hynny, a bydd ein ffydd yn gryfach pan welom 
gyfanwaith fel “ Yr Ystorm ” yn cael ei werthfawrogi gan ein 
corau, ar rhagfarn yn erbyn cerddorion Cymreig yn ei fedd.. 
Gan mai sefydliad cenedlaethol yw’r Eisteddfod, oni ddylai 
dewisiad y darnau cerddorol fod yn nwylo Cymdeithas o- 
Gerddorion tebyg, dyweder, i Gymdeithas yr Eisteddfod, 
wedi eu dewis ar linellau eang, ac yn cynnwys yn eu haelodaeth 
rai o brif gerddorion gwledydd eraill ? Dyna’r ffordd i gerdd- 
oriaeth oreu’r gwledydd (ac yn eu plith Gymru) gael ei chyfle 
yn ein gwyliau. Mawr hyderwn fod oes “y pwyllgor lleol’” 
yn dirwyn i ben. 
RHYS J. HUWS. 

GWNEUTHUR LLE 


eS weddol, weddol iawn, wir. Sut ’rwyt titha’, Dafydd | 
Owan, machgan i?” 

Cododd Ifan Jones ei wyneb o gyfeiriad y ddaear, unionodd } 
ei gefn, a rhoddodd ei bwys ar ben y rhaw, mewn agwedd 
gyfleus i ddal pen rheswm gyda’r llanc oedd yn dyfod yn syn- 
fyfyriol i fyny y ffordd, ac yn ol pob golwg yn hollol ddall a 
byddar i bob peth ond ei feddyliau ei hun. A barnu oddiwrth 
el waith yn curo blodau’r eithin 4’i ffon onnen, neu’n cicio’r 
cerrig oddiar ei ffordd, nid oedd y rhai hynny o’r hapusaf. 

Nid atebiad 1 gyfarchiad oedd geiriau Ifan Jones, canys yr 
oedd Dafydd Owen heb gyrraedd eto i’r agosrwydd hwnnw 
a gydnabyddid gan gymhendod gwlad fel yn briodol i annerch 
cydnabod ohono. Ond ymgeisiai’r hen lanc am wreiddioldeb 
yn ei holl weithredoedd ; a’i gyfarchiad arferol oedd atebiad 
i gyfarchiad dychmygol, cyn 7’r llall gael amser i yngan gair. 

Erbyn hyn yr oedd Dafydd Owen wedi dynesu o fewn clyw. 

“Wel wir, chdi pia hi, Dafydd! Dyma fi’n gweithio fel 
lladd nadrodd yn y fan yma, a chditha’n gneud dim ond 
ccerddad o gwmpas i edrach arnaia ’nhebig, ’run fath a dyn ar 
y clyb yn inion. Welis 1 ’rioed fildio capal, ne drwsio ty, 
na fydda yno lond y l6n o ddynion ar y clyb yn sefyllian ar hyd 
y dydd. Ond, deud i mi, be dal dy newydd di?” 

“Dim ond gwisgo’r hén, am wn 1, Ifan Jés,” ebe’r Ilanc yn 
bur ddigalon, gan bwyso ar y clawdd ac edrych yn ddiamcan 
ar y cae tatws oedd Ifan Jones yn ei balu. 

“Taw da chditha! Heb gyflogi ‘rwyt ti byth felly ? 
Aros di, mi rwyti gartra ers cryn bythefnos, a’r pentymor 
wedi pasio. Gresyn garw i ti ’madal o Dy’nllwyn.” 

‘““Madal basach chitha, Ifan Jds, pe basa-chi’n gorfod 
byta’r bwyd oeddan ni’n ga’l yno. Dim ond bara clats ar hyd 
y bedlan, ag mi oedd y cig mor weydyn nes basa’n rhaid i chi 
ddal ych pen yn o bell oddwrth y parad wrth i fyta fo. Wy- 

ddoch chi be *nath i mi fadal? Ffeindio ddaru 1 mi ma’ 
wraig oedd yn codi yn y nos ac yn rhoi eplas yn y toes er mwyn 1 
suro fo, rhag i'r llancia fyta gormod. Roedd o gin waethad 
a surdoes y Phariseaid ers talwm. Mi es i gin dneuad a gwar- 
thaig Pharo, ag mi benderfynis fynd 6’no i godi ’mhleidia.”’? 

‘““Wyddost ti ddim amdani hi, machgan i, na wyddost, 
neno’r taid,’”? meddai Ifan Jones, yn adgoffaol, ‘‘ Rydw-in 
cofio’n eitha da, wel di, pan o’n i’n rhiw giali at faint Robat 
Davies yma” (gan gyfeirio at fachgen bychan tuag wyth oed 
a alwai pawb arall yn Robin Dafydd), ‘‘mi es i weini yn yr 
Henllys, yng ngwlad Fon. Toc i ti mi gnawd fi’n gertmon, 
ac amsar ’redig mi fydda dau ohonon-ni yn cychwyn ar yn 
codiad hefo gwédd bob un i’r cae cann acar, a dim ond tipin 
o uwd mewn coes hosan ar gorn mwncir ceffyl yn gnwswd 
hefo-ni. Dyna lle byddan-ni yn ’redig i-ti, un ymhob pen, 
heb weld yn gilidd tan amsar gollwng, a dim ond yr uwd 
yna dan wallt yn penna-ni tan amsar noswyl. la, neno’r dyn, 
patalaies class. 

Nid oedd Dafydd Owen eto yn hyddysg yn holl fabinogion 
Ifan Jones. 

‘Wel, sut bynnag yr oedd hi’r amsar honno,”’ meddai, 
“mi fasa’n dda gin i ga’l corn gwjdd rhwng fy nwylo unwaith 
eto. Rydw i wedi hén laru ar lingran tua’r cartra ’ma.— 
*Ma gynnoch chi gae o datws da ofnadwy yma.” 

““Oes, Dafydd Owan, ma nhw’n syffisiant o datws. Un 
lawn am gnwd ydi John Huws y Bryn yma. Ond ma hin 
boeth ddiwédd, wel di, ydi wir! Mi fasa’r tri lane yn toddi’n 
llymad yn y fan yma.” 

‘“ Rhowch 1 mi roi hwrdd i chi am funud, ga’l i chi ga’l ych 
gwynt atoch, Ifan Jés.”’ 

Fel y caeai ei ddwylo am y rhaw, ac fel yr arogleuai’r pridd 
daionus, teimlai Dafydd Owen fel marchog yn ymaflyd eilwaith 
yn ei gledd ar ol codi o wely cystudd. Edrychai Ifan Jones 
eyda boddhad dirfawr arno, fel y chwalai’r pridd o flaen ei 
freichiau grymus. Toc dyma fo’n dechreu canmol yn ddiarbed. 


1Sef, i fagu cnawd. 

2 Da machgan i,” meddai, ‘‘ welis i ’rioed dy well di mewn 
cae, naddo ’neno’r Tad. Ma’n ml holy na chaut ti le, 
a minna ’n nabod dy dad mor dda.”’ 

‘“‘Ta, piti garw, ynté, Ifan Jé6s. Wyddoch-chi be? rydw i 
wedi hen laru ar ddiogi—mynd i ffair Bodedarn; methu 
cyflogi yn fano; cerddad y wlad nes o’n i'n teimlo fel pe 
taswn i’n cerddad ar fy ffera, a ’nhraed i cyn gletad a charna 
mul. Fasa’n waeth i mi ddeud ‘carrag a thwll.’ A fel ’rydach 
chin gwelad, mi rydw i wedi mynd yn grymffast o hogyn 
pur gry ichi, a chyn nhad a mam griw mawr, a finna yn dwad 
at y bwrdd bob pryd, ac yn byta fel bytheuad. Oes gynnoch 
chi ddim hanas lle yn rhwla, Ifan Jés, pe tae 0 ddim ond lle i 
aros tipin ?”’ 

Crychai Ifan Jones ei dalcen, a gosododd ei wynepryd yn yr 
agwedd bwysig honno a wisgai dynion trymion yn yr Ysgol Sul 
wrth geisio ateb cwestiwn caled amser Holi’r Ysgol ar yr 
Epistol at y Rhufeiniaid. ‘“’Dwn i ddim, wel di—na wn,’— 
gan boeri yn fyfyrgar rhwng ei ddanedd. ‘“‘ Aros di, hefyd, 
gan gofio, ma gin 1 gefndar tua Phentraeth yn ben gardnar 
hefo Ciaptan Smith y Neuodd; ac os ydw i'n cofio’n iawn, mi 
clywis 0 yn crybwyll yr wythnos dwytha bod arnun-hw isio 
gardnar arall. la, llafn o hogyn cry ddeudodd o oedd arno fo 
isio hefyd.” 

Yr oedd Dafydd wrthi hi yn palu o hyd. Ond bu agos 
iddo ollwng y rhaw 0’ law yn ei syndod a’i lawenydd. Tybed 
a oedd am lwyddo i daro ar le o’r diwedd ?_ A’r fath le gogon- 
eddus hefyd ! 

‘* Piti na fasa posib 1 mi ga’l hwnnw, ynté ?”’ 

‘Ta wir, machgan 1, gresyn garw iawn... ia.... ia. 

‘* Fasa dim modd i chi weld ych cefndar, deudwceh, a siarad 
hefo fo i dreio gneud fy lle 1 yno ? ’’—yn erfyngar. 

“Didn i, *dwn i ddim, wel di. *Rydw’ i wedi cymyd y 
tatws yma gin John Huws y Bryn i palu erbyn diwadd yr 
wsnos, ac mae hi hiddiw yn Ddifia. *Dwniar wynab y ddaear 
yma sut i gadal nhw, ne mi faswn yn mynd ar unwaith. Gresyn 
garw na fedrwn i hefyd, achos mi fasa yn lle braf i rywun fel ti. 
Chdi fasa’n gneud i’r dim.” 

Chwyddai bron y llane gan y ganmoliaeth. 

** Twt lol, os felly ma hi, mi gna i nhw a chroeso, os medrwch- 
chi neud fy lei. Tynnwch ych London Yorks! y munud yma, 
Ifan Jés, a cherddwch i wisgo amdanoch i fynd i Bentraeth 
yn ddi’mdroi. *Tydi hi ddim ond naw eto, ag mi fyddwch 
yno yn hwylus erbyn un.” 

Felly fu. Ymhen llai nag awr, yr oedd Ifan Jones yn 
pasior cae ar ei ffordd 1 Bentraeth. ‘‘ Hefo’r tren ddau,” 
chwedl yntau, yr oedd am deithio, a dangosai ei ddiwyg 
warogaeth hyawdl 1 bwysigrwydd ei neges. Am ei gorff yr 
oedd “‘mwnci siacad’”’ dewglyd, a choler ledr newydd am ei 
wddf; o dan ei godt gellid canfod gwasgod o groen twrch 
daear, ac arddunid ei goesau 4 throwsus teneu o wlanen wen, 
a adnabyddid gan holl Lanbadarn fel ‘“‘ trowsus Oddfellows.” 
Ni wisgid y dilledyn hwn ond ar amgylchiadau eithriadol, 
megis diwrnod cario gwair yn y Bryn; heblaw pan gerddai y 
clwb hyglod hwnnw bob Sulgwyn o Lanbadarn i Gaersaint 
gyda seindorf bres Llanbadarn o’u blaenau. Cwhblheid y 
ddiwyg hon 4g esgidiau milisia, a phibell a phen enfawr ar lun 
pen tarw. 

‘* Mi rydach chi mewn trowsus ffeind iawn, Ifan Jés ’— 
meddai Dafydd Owen, gyda y gwelodd yr hen lance. ‘“‘ Pwy 
enadth o, deudwech'? ” 

‘“Nath neb mono fo; redi-méd oedd 0. Ond ma’n rhwyr 
i mii throi hi, weldi. Da béch di, machgan i.” 

‘* Hai lwe i chitha, [fan Jés, ’rydw i’n dyheu am ga’l lle.” 

Erbyn hyn yr oedd tua deg o’r gloch y bore, a haul Mehefin 
yn tesio yn danbaid o’r awyr ddigwmwl uwchben. Ond er y 
tes 1 gyd, ni thermlai Dafydd wres na haul yn taro, gan faint 
ei nwyf fel y meddyliai am daith y cyfryngwr caredig i Ben- 
traeth. Yno y bu trwy gydol y dydd, yn gweithio am enaid a 
chorff, a’r chwys, fel y dywedai wrth ei fam amser cinio, yn 
‘disgin fel pys”’ rr ddaear. Yn wir, gallodd gyflawni’r gor- 
chestwaith y diwrnod hwnnw o wneuthur dau waith ar un- 
waith,—camp a haerai gwraig Tynllwyn bob amser ei bod yn 
amhosibl, pan geisiai’r llanciau ymddiddan tipyn 471 gilydd 


1Strapiau a wisgir am y pen glin gan weithwyr. 

ar eu pryd bwyd. Canys fel y disgynnai’r rhaw i’r ddaear o 
dan ergyd ei droed, adeiladai yntau beth aneirif 0 gestyll mawr 
ysblennydd, pur debyg ir rhai hynny a welwyd gan amryw 
deithwyr yn yr Ysbaen. 

Wedi cadw noswyl, ac ymolchi nes bod ei wyneb yn dis- 
gleirio a’i glustiau yn gochion, ymsythodd, ac i ffwrdd ag ef 
tuag wyth rr Llwyndyrys, lle y trigai Ifan Jones. Yr oedd yr 
hen lanc newydd ddychwelyd. 

‘“‘ Weddol, weddol,”’ meddai, gydag ymgais at ei ddonioldeb 
arferol. Ond hawdd oedd gweled nad oedd yma ond ymdrech 1 
guddio tristwch ysbryd o dan gochl gwén, a syrthiodd wyneb 
Dafydd Owen yn ebrwydd. 

‘“‘ Wel, didn-i, wel, siwrna seithig ges 1 wedi’r cwbwl, Dafydd. 
Mi gyrhaeddis nee tuag un, ac mi grybwyllis dy enw di 
wrth fy nghefndar. ‘ O, mi neith y troyn siort ora, dybygwn 1,’ 
medda fo. ‘ Ond ma’r g¥r bynheddig yn deud bod arno fo isio 
dy weld di i gael mwy 071 hanas 0. Piti na fasat-ti yma rhiw 
hannar awr yn ol. Mae o newydd fynd allan i bienic; ‘ella 
dy fod-ti wedi *i cyfarfod nhw, mewn bréc felan fawr. Pe 
dasat tin medru dwad yma fory, i ni ga’l mynd o’1 flaen o’n 
dau.’ ” 

Ar y cyntaf cwympasai gobeithion Dafydd druan i ddi- 
ddymdra, ond wedi clywed y cwhl, calonogodd, 

‘*OQ, mynd yfory eto newch chi, Ifan Jés.” 

“Ta, ond ma John Huws isio ei 

‘“* Hidiwch befo’r tatws ; mi pala 1 nhw—mi rydd dipin o 
flas ar ardnerio! erbyn y ca i’ Ile.” 

Ar y ddealltwriaeth yma, ynwahanwyd. Cododd yr haul yr 
un mor danbaid drannoeth, a chododd Ifan Jones hefyd dipyn 
yn llai plygeiniol, ac ymaith ag ef 1 gyfryngu gyda’r cefnder 
yn y Neuadd. A’r bore a fu, ar hwyr a fu, y dydd hwnnw, 
ac erbyn i Ddafydd Owen gadw noswyl yr oedd wedi gweithio 
mor ddyheuig nes bod y rhan fwyaf o’r tatws wedi eu palu, a 
dim ond gwaith rhyw hanner diwrnod fore Sadwrn yn aros 
Ifan Jones ar ei ddychweliad. 

Pan gyrchodd Dafydd Owen i annedd y cyfryngwr gyda’r 

nos, nid oedd hwnnw wedi cyrraedd adref eto; ond ar ei 
ffordd oddiyno gwelai’r Nodrau gwynion 071 flaen heb fod yn 
nepell o dy ei dad. 

“Yn boeth y botho nhw,” oedd geiriau cyntaf Ifan Jones, 
mewn tén floesgdew, “‘welis i erioed y ffasiwn dro, fachgan. 
Mi rodd y gr bynheddig newydd ga’l teligram yn i alw fo 1 
Lundan ar unwaith, ac mi oedd o newydd fynd i’r stesion 1 ddal 
yr express pan gyrhaeddisiyno. Hen dro garw hefyd, ia’n wir, 
a fynta’n lle mor dda. Dydi ’nghefndar yn gneud dim yno 
ond sefyll yn 1 grys main, a rhoi gordors! ar hyd y dydd.” 

‘’Doedd mo’r help, Ifan Jés,’”” meddai Dafydd yn siomedig. 
Yr oedd y cestyll y dydd Gwener hwn hefyd wedi bod yn 
neilltuol o odidog hyd hanner dydd, ond fel y gogwyddai’r haul 
tua’r gorllewin, dechreuai ardderchogrwydd yr adeiladaeth 
hefyd ymwelwi. 

‘“**Does dim iws 1 ni i-tharo hi yn 1 thalean eto, Ifan Jos. 
Treiwch eto fory, mi fydd Ciaptan Smith gartre.” 

*“ Dyna chdi’n inion. Dyna ddeudodd fy nghefndar yn 
inion. Mi fyddai’n si¥r o weld y g¥r bynheddig yfory, cin 
wiriad a bod bara mewn torth.” 

Yn gynnarddyddSadwrn, darfuwyd y cae tatws gan Ddafydd 
Owen, ar ol llafur caled ar dri o’r dyddiau poethaf a welsid ers 
deng mlynedd. Er cryfed oedd, yr oedd y Ilanc wedi ymladd, 
ac yn dyheu, fel Wellington gynt, am Ifan Jones neu’r nos. 
Ond aros yn hir yr oedd Ifan Jones. 

Daeth y diwedd yn annisgwyliadwy. 

Yn y prynhawn, wedi dychwelyd gartref, clywodd fod uno 
wartheg ei dad wedi crwydro, a rhag i neb ei gwarchau, ym- 
gymerodd yntau a mynd i chwilio amdani. Cyrhaeddodd 
Lansarn cyn clywed dim o hanes y fuwch. Ond ar gwr.y 
pentref pwy welai ond Bob Huws, ei gyfyrder, a drigai yn 
Llansarn, ac a dybid ei fod yn caru merch y Bull. Wedi 
cael goleuni ar y fuwch, dyma Bob yn gofyn— 

‘ Gest ti 16 byth, Dafydd ?” 

** Naddo wir eto, fachgan, ond ma gin i hanas un dan gamp ; 
ma’r hen Ifan J6s yn gneud lle i mi ym Mhentraeth yn ardnar 

hefo Ciaptan Smith,”—a dadlennodd holl hunanaberth Ifan 
J6s. Torrodd Bob i chwerthin dros y Ile. 

‘““*Does dim ond dau wirion,” meddai—“ gwirion hen a- 
gwirion ifanc. Tyd hefo mi ar unwaith, a mi gei weld Ciaptan 
Smith dy hun; mae o yn y Bull ers tridia.” 

Cerddai Dafydd Owen fel drwy’i hin, a chyn iddo sylweddoli 
lle yr oedd, cafodd ei hun yn sefyll o dan ffenestr parlwr y Bull. 
Digwyddai hon fod yn agored oherwydd y gwres, a dyma y 
geiriau cyntaf a glywai Dafydd Owen yn dyfod trwy y ffenestr 
or ystafell : 

“Mi rydw in cofio’n reit dda, pan o’n i’n giali tuag wyth 
oed, mi rén i’n was bach yn yr Henllys: a mi fydda’n rhaid i 
mi bob ’n ail dwrnod drin menyn trigian o fuchod, mechgin 1. 
Wrth fy mod i’n rhy fyrr i gyrraedd y bwrdd, mi fydda’n rhaid i 
mi sefyll ar ben stél drithroed, wedi torchi fy llewis, a’r wraig 
hefo’i barclod yn sychu’r chwys oddar y nhalcan i, rhag iddo 
fo ddisgyn ir noe, ja, *n eno’r taid. .. ia... ia siwr.” 

Yr un Ilais! Yr un ystori! Er iddo glywed yr ystori hon 
ganwaith, ni feddyliodd hyd y dydd hwnnw am ofyn paham 
na buasai’r wraig yn trin yr ymenyn ei hunan, os gallai hepgor 
amser i weini mor gariadus ar gysuron corfforol Ifan Jones. 
Ond yr awr honno, gwelodd yn atgofion mebyd yr hen gnaf 
ryfeddach cyfrol na mebyd Myrddin ac Arthur gyda’i gilydd. 

Yr oedd ei fynwes yn rhy lawn o siom a chywilydd i wynebu’r 
cynulliad oddimewn ir Bull. ‘“‘ Yma felly mae yr hen ffleiar 
wedi bod yn hel i ddiod ar hyd yr amsar! ” sibrydai yn hurt 
wrtho’i hun. Ond toc, ymunodd yn chwerthin Bob Huws, 
a llithrodd y ddau oddiyno yn Iladradaidd heb aflonyddu ar 
Ifan Jones a’i gyd-fforddolion, ond ei adael gyda’i beint a’i 
adgofion. 

Pan gyrhaeddodd Ifan Jones i Lanbadarn yn hwyr ac yn 
floesg y noswaith honno, a’r cetyn pen tarw yn diffodd bob yn 
ail eiliad, y cyntaf i’w gyfarfod oedd Dafydd Owen. 

“ Ddyn!” meddai, ‘‘ gawsoch chi job 1 chi’ch hun ?” 

“Jobimif*hun? Be ’di dy feddwl di, dwad ?” 

‘Wel, mi welis i Ciaptan Smith i hun y pnawn yma, ond 
fedrwn i ddim cyflogi hefo fo, achos mi rodd John Huws y Bryn 

, 


yn digwydd pasio’r bora ’ma, ac wrth fy ngweld i wedi gneud 
gwaith mor dda yn i gae tatws 0, mi gynigiodd ych lle chi i mi. 
Fasa chi ddim yn leicio i minna ’neud ych Ile chitha hefo 
Ciaptan Smith ? Mae o yn y Bull yn Llansarn ers tridia, 
medda nhw.” 


Casnewydd ar Wysg. H. PARRY JONES. 


DAKW HI! 


[O Lawysgrif John Jones, Gelli Lyfdy, Peniarth MS. 313 td. 56). 


Dakw ddrych ireiddwych a redded yn decka, 
Dakw’r haela ar verched ; 
Dakw, myn Mair, benn krair kred, 
Dakw’r un deka a’r aned. 


Dakw’r dduwies, bennes, heb eni_ i bath; 
Dakw beth yw hoffi; / 
Dakw’r wenferch yw pherchi ; 
Deka i hael, dakw hi! 
ANON. 


THE, OLD ISH 


[Digwyddodd i mi ddywedyd rywbryd yn rhywle fod i Gymro sén am ei 
iaith fel “yr hen aeg”’ yr un peth a phe soniai Sais am ei English ef fel ‘‘the old 
ish.” Ymddengys i’r sylw oglais ffansi Bodfan, ac mal hyn y cant.— Go L.] 


If you will, call me foolish,—yet I own 
That our tongue I cherish ; 
I love with fondness lavish, 
I really do, our old ish! 
BODFAN. 

PHYLIPIAID ARDUDWY. 


E cychwynnem o D¥r Bronwen (Branwen y Mabinogion), 
Castell Harlech, gan gyfeirio’n camre i gyfeiriad yr 
Wyddfa, doem yn union i’r Lasynys, cartref Elis Wyn, y Bardd 
Cwsg. I’r aswy byddai’r ddau draeth—y Traeth Bach ar 
Traeth Mawr—y bu Dafydd ab Gwilym yn mynd a Morfudd 
drostynt. O ddilyn yr afon sy’n ymarllwys i’r Traeth Bach, 
deuem i Felenrhyd y Mabinogion ac i Faentwrog, lle claddwyd 
Pryderi. O Faentwrog aem i Gynfal, cartref Huw Llwyd a 
Morgan Llwyd o Wynedd, a gerllaw gwelem y Tyddyn Du, 
cartref cyntaf Edmwnt Prys. Ped aem yn ol eilwaith i Gastell 
Harlech a chychwyn drannoeth ar hyd y ffordd blwyf sy’n 
esgyn dros grib y llechwedd y mae Harlech arno, deuem ym 
mhen rhyw awr ir Gerddi Bluog, ail gartref Edmwnt Prys. 
Heb ddyfod yn ol i Harlech, gallem fynd yn rhwydd heibio 1 
odre “ Grisiau’r Rhufeinwyr ” a Llyn Cwmbychan hyd Faes-y- 
garnedd, cartre’r Cyrnol John Jones y mae ei enw ar warant 
marw’ brenin Siarl I. Heibio i Hendre Waelod, lle y dywed 
rhai eni Wiliam Phylip, y bardd a gant gymaint dros achos 
anffortunus Siarl, a mynd dros drum Moelfre, nid hir y byddem 
cyn dyfod i Gorsygedol, hen gartre’r Fychaniaid y bu eu nawdd 
i lawer t6 o feirdd lawn cymaint a’u nodded i linach y Tuduriaid 
pan oedd y rheiny eto heb gyrraedd gorsedd Lloegr. A phwy 
fedr ddywedyd dim am y Fychaniaid heb gofio am eu caredig- 
rwydd ir ddwy genhedlaeth athrylithgar o feirdd a elwir yn 
Phylipiaid Ardudwy ? Aco ran hynny, dyma ni yng nghanol 
gwlad y Phylipiaid. Heb fod nepell o Gorsygedol y mae 
Hendre Fechan, cartre Wiliam Phylip, ac eglwys Llanddwywe, 
lle’r huna ef ac amryw o’r Fychaniaid. Ond dylem ddychwelyd 
i Harlech ac fe aem y tro hwn heibio i eglwys Llanfair, Ie y 
mae'r Bardd Cwsg yn cysgu. Gerllaw gwelem hen gartre gwyn 
Sién Phylip a’i frawd a’i feibion ar ynys Mochras, ac am yr afon 
a’r hen annedd honno, gallem weld eglwys hynafol adfeiliedig 

Llandanwg a’r fynwent y claddwyd y bardd Sién ynddi, a lle y 
mae dwy lythyren ei enw, wedi eu cerfio’n syml ar faen ei fedd, 
lw gweld hyd y dydd heddyw. 

Dyma rai o gartrefi ac anedd-dai enwog gwlad Ardudwy. 
Gallem enwi ereill, megis Egryn y Dr. Owen Pughe, a Bronyfoel, 
cartre’r Theodor Prys a’r William Lewis fu’n brifathrawon dau 
goleg yn Rhydychen. Yn Ardudwy hefyd yr oedd mangre 
mebyd y pabydd John Roberts, a grogwyd yn Llundain yn 1610, 
a'r John Roberts arall hwnnw (o Landecwyn) fu’n un o oleu- 
adau cyntaf Anghydffurfiaeth yng Nghymru. Fel y dywed 
Mr. J. H. Davies, M.A.: “ Brithir cof-lyfrau Rhydychen a 
Chaergrawnt ag enwau ugeiniau o fechgyn y fro; .... ac 
o deuluoedd Nanney Cefn-deuddwr, Llwyd Rhiwgoch [yr 
oedd Robert Llwyd yn aelod dros Sir Feirionydd mewn dwy o 
seneddau Elisabeth], Morgan Gelli Iorwerth, Lewis Pengwern 
Ffestiniog, Anwyl Pare Llanfrothen, a Poole Plas Llan- 
decwyn, yr hanoedd Ilu o offeiriaid, cyfreithwyr, a meddygon 
enwog,”’ 

Yr oedd pasio Act of Union (1535) a sefydlu “‘ Sesiwn Fawr 
Cymru ” wedi creu gofyn am wyr talentog, yn enwedig am 
fargyfreithwyr, a daeth ysgolion gramadegol Edward VI. ac 
Elisabeth i helpu’r hen brifysgolion i gyfarfod a’r gofyn hwn. 
Yr oedd hefyd adfywiad lenyddol yn y tir, ac er bod Ardud- 
wy. erioedjyn fagwrfa beirdd, eto gellir dywedyd na welodd 
hi erioed gymaint o feirdd enwog yn troedio’i daear ag yn ystod 
y cyfnod hwn, cyfnod y gellir ei alw, fel y gwneir yn Lloegr, 
yn “Oes Elisabeth.” Nid o Gymru ei hunan yehwaith yr 
hanoedd yr adfywiad llenyddol eithr drwy brifysgolion Lloegr 
y daethai’r achos ohono i’n gwlad nio Ewrop. A phrin y dech- 
reuasalr adfywiad llenyddol neu’r adfywiad gwybod (‘‘ The 
Revival of Learning ’’) dreiddio 1 Gymru a thrwyddi fel lefain, 
nad dyma’r Diwygiad Protestanaidd ar ei gefn megis. Ac yng 
Nghymru beth bynnag, anodd gwahanu effeithiau’r ddau 
ddylanwad oddiwrth ei gilydd. Hwyrach mai mwy priodol 
fyddai dywedyd i’r ddau—yr adfywiad lenyddol a’r diwygiad 
—gyd-weithio, oblegid ni chawsem mo’r Beibl mewn Cymraeg 
cystal onibai ddarfod ir Dr. John Davies o Fallwyd, a’r rhai 

fu’n gwneuthur eu cyfran tuag at gyfieithu’r Ysgrythur ir 
Gymraeg astudio’r hen farddoniaeth yn gyntaf. Cawn yn 
Edmwnt Prys enghraifft dda o’r modd y bu i'r ddau ddylanwad 
weithio ar yr un personau. Ynddo ef, yn enwedig yn ei 
Salmau Can, gwelwn y gynneddf farddonol a’r traddodiad 
lenyddol Cymreig, y cariad at wybodau, ac ysbryd y Diwygiad 
—y tri hyn yn gymhleth. Llyncodd y Cymry hynny a fedrodd 
fynd i Rydychen neu 1 Gaergrawnt yr adeg hon yn helaeth o’r 
ysbryd newydd hwnnw oedd yn meddiannu pawb a chwiliai 
am addysg, a dychwelent i’w gwlad wedi eu trwytho nid yn unig 
yn llenyddiaeth Groeg a Rhufain ac 4 gwybodaeth o Hebraeg, 
ond hefyd ag ysbryd chwilota i hanes, gramadeg, a llén eu gwlad 
eu hunain. Dyma oes y gramadegau o’r iaith Gymraeg, rhai 
Dr. John Dafis, Dr. Gruffudd Roberts, a’r Dr. John Dafydd 
Rhys. Os am weld rhyddiaith Gymraeg ar ei chryfaf a’ 
phuraf—onid yng ngweithiau y tri-wyr hyn, ac ereill o’u 
cyfoedion, yn Brotestaniaid a Chatholiciaid, y mae chwilio 
amdani? Yr oedd yng Nghymru yn “oes aur Elisabeth ” 
gyd-oeswyr enwog i Spenser, Sidney, Marlowe, a Shakespeare. 

Gwelodd yr oes hon hefyd dyfu cyflym ar yr ysbryd cenedI- 
aethol, yn Lloegr ac yng Nghymru, eithr nid am yr un rheswm 
yn y ddwy wlad. Yn Lloegr, llwyddiant digyffelyb e1 milwyr 
a’i morwyr—Ssir Philip Sidney a’r lIarll Lestr ar dir; Drake, 
Raleigh, a Hawkins ar for—oedd yn peri hyn. Cododd yr 
ysbryd yn uwch fyth pan ddrylliwyd Armada fawr Philip, 
brenin Spaen, gan wyr llongau bach Elisabeth. Eithr rheswm 
arall a chryfach oedd gan Gymry yr oes hon dros ymffrostio 
yn eu gwlad. Llinach Gymreig oedd ar orsedd Lloegr. Nid 
oedd ar Gymry mwyach gywilydd o fod yn Gymry, ac nid allai’r 
Saeson ddim yn hawdd iawn ddywedyd gair bach am ein 
gwlad a’i phobl heb ar yr un pryd daflu anfri ar y goron. 
Oherwydd hyn, dechreuodd y wlad ymysgwyd megis 0 gwsg, 
a chawn Gymry yn Illenwi lleoedd o bwys ymhob cylch. Cawn 
weld eu dewis yn esgobion yn eu gwlad eu hunain ac un o 
honynt, Dr. Richard Vaughan, o Sir Gaernarfon, yn cael ei 
sumud o sedd Bangor i un Caer ac wedyn i un Llundain. 
Cawn hefyd Gymry megis Capten William Middleton (y ‘‘ Gwi- 

lym Canoldref ” hwnnw fu’n ymladd 4 morwyr Spaen ac yn 
trorr Salmau i fydr Cymraeg bob yn ail a’i gilydd), a Thomas 
Prys o Blas Iolyn yn peri gofid, fel Raleigh a Drake, i longau 
Spaen oedd a’u llond o drysor ; ereill drachefn yn ymladd ar 
dir, fel y gwnaeth William Thomas o dre Caernarfon a lediodd 
ddeugant o lanciau Eryri i ymladd yn rhyfel Elisabeth yn yr 
Iseldiroedd ac a fu farw yn ochr Sir Philip Sidney ym mrwydr 
Zutphen.1' Pa faint o blant ysgol Cymru a ddysgwyd am 
wrhydri’r Cymro hwn tybed ? 

Ond, meddwch chwi, pa gysylltiad sy rhwng Phylipiaid Ar- 
dudwy a’r digwyddiadau a’r personau hyn? Cyn ateb hyn o 
gwestiwn, rhaid yn gyntaf egluro pwy oedd y Phylipiaid. 
Pump o feirdd oeddynt, yn byw yn agos i Harlech yn hanner 
Olaf yr unfed ganrif ar bymtheg, a hanner cyntaf yr ail ar 
bymtheg. Gyda’r ddau frawd Si6n Phylip a Rhisiart Phylip 
y mae a fynnom ni yn awr; perthyn Wiliam,* Gruffydd, a 
Phylip Sidn Phylip i gyfnod y Rhyfel Cartrefol a Chromwell. 
Yr oedd Sién Phylip yn bymtheg oed pan aeth Elisabeth i’r 
orsedd yn 1558, a bu Rhisiart farw yn 1641, flwyddyn cyn 
ir Rhyfel dorri allan. Canodd y ddau frawd rhyngthynt 
rhyw ddau gant a hanner o gywyddau ac awdlau, heb sdn am 
englynion di-ri—cywyddau ‘“‘teuluaidd,” sef yw y rheiny, 
cywyddau yn cofnodi hanes geni, priodi, neu farw aelod o blith 
eu noddwyr ymysg bonedd y tir; cywyddau “ gofyn,” “‘diolch,”’ 
*“canmol,” ‘“tuchan,” ‘‘ ymryson,’ ac wrth gwrs y mae 
ganddynt gywyddau serch. Anwastad ydywr cywyddau o 
ran teilyngdod llenyddol, ond o edrych arnynt o safbwynt 
arall, sef fel drych y ceir ynddo ddarlun o fywyd y cyfnod, y 
maent gyda’r goreu yn holl lenyddiaeth Cymru. Nid gormod 
hwyrach fyddai dywedyd na chlywsid dim sdn am y boneddwr 
hwnnw fu farw yn Zutphen, onibai sgrifennu o Sién Phylip 
gywydd marwnad iddo. Canodd Sién farwnad hefyd i Wr 


1Gwel Acts of Privy Council, 1578, p. 220, 418 


2Nid yr un oedd y bardd Wiliam Phylip o Hendre Fechan a’r Wiliam Phylip 
y dywed Lewys Dwnn ei fod yn frawd i Sién Phylip. Nid oedd Wiliam 
brawd Sién ddim yn fardd, hyd y gwyddys. © 

ieuane o deulu Plas Gwydir Llanrwst, a fu farw yn Lucca wrth 
wneuthur y “Grand Tour” drwy Ewrop. Marwnadodd ein 
bardd ar ol Cymro o Sir Gaernarfon a sefydlodd ysgol ra- 
madegol Botwnnog, ac a fu farw’n Esgob Bangor, ac hefyd itr 
Dr. Richard Vaughan y dywedasom ei wneuthur yn Esgob 
Llundain. Y mae ganddo gwWyn coll ar ol y beirdd yr oedd 
ef yn gydnabyddus 4 hwynt: Wiliam Ll¥n, Sién Tudur, a 
Simwnt Fychan, ac y mae gan Risiart Phylip farwnad a ganodd 
yntau wedi marw Edmwnt Prys (na chyhoeddwyd mohoni 
eto). Pasawl gwaith y bu’r ddeufrawd Phylip yn gwrando ar 
yr archddiacon yn gwasanaethu ar y Sul yn Eglwys Llan- 
ddwywe, tybed? Nid yw ddau byth yn blino sén am y 
ddysg a gawsai rhai o’u cydnabod yn Rhydychen a Chambrids, 
ac y mae “ defein,” “ Ebriw,” “ sifil,’ a ‘‘ chanon” yn eiriau 
cyffredin ganddynt. Yr oedd gan Sidn Phylip gyfaill o’r enw 
Sidn Roberts oedd yn ‘“‘ dwrnai”’ yn Llundain, a dyma fel y 
mae’n canu iddo :— 

Ystred yn Westmestr, wiwdeg, 

Lan, sy ’ti o gleiens teg ; 

Atwrnai wyd, i roi in’ win, 

Tra breiniol Gyrtiau’r Brenin ; 


Solysder lle i’th arferwyd, 
Aur gledd, ir Arglwyddi wyd. 


Gofynnodd y bardd un tro i “‘ Mr. Wiliames person Llan aber ”’ 
rol el Wn gwr gradd, “‘ gown y stiwdent,” y mae ef yn ei alw, 
i ryw Domos Dafydd Llwyd oedd yn fwrdais o dref Harlech 
ac yn ddaliwr penwaig. (Dywed y Sais John Speed wrthym 
fod digon o’r pysgod hyn i’w dal ym mor Harlech yr adeg y 
bu ef yno yn 1610). Ebr Sién wrth y person :— 


Dod iddo, i guddio’r gwr, 
Dudded Ifan Fedyddiwr. 


4 


Pwy o’r blaen feddyliodd am gymharu 
gwisg loan? 

Y mae Ilinellau fel y rhain sy’n dilyn yn dangos y gwyddai’r 
bardd rywbeth am yr adfywiad gwybod. Sdn am ‘“‘ Gwen” 
y mae :— 


* graduate’s gown” 4 

Un barabl yw’r ddyn burwawr 

A Thwli, Gwen wyth-liw gwawr ; 
Mae ’mddiddan rowioglan wraidd 
Ar enau Syseronaidd. 


Cicero yw Twili, a Lladin Syseronaidd a gyfrifid yn batrwm gan 
ysgolheigion yr oes. 

Yn ei farwnad i Elisabeth, ymfalchia Sién Phylip yn y 
ffaith ei bod hi yn ‘‘ Gymraes.’’ Medd ef amdani :— 


Frenhines gynnes ei gwedd, 
Brenhinwaed bro hen Wynedd. 


Cyfeiria hefyd at ei medr i ddysgu ieithoedd :— 


Ni wybu neb in byw ni 
Taith a’r oedd ddieithr iddi. 


Yr oedd y gallu hwn yn perthyn yn neilltuol i’r Tuduriaid di- 
weddaf. Pwy sydd na chlybu am y fedrus Lady Jane Grey ? 
Ni ddarfu i ddryllio Armada 1588 mo dorri asgwrn cefn 
Spaen yn hollol, ac fe ddechreuodd hi gynnull ynghyd Armada 
arall. Bu cyn galled y tro hwn ag anfon llongau allan ymlaen 
llaw i sbio am leoedd glanio ar hyd glannau’r wlad, a daeth 
un or llongau spi hyn 1 ofid yng ngenau afon Dyfi yn 1597. 
Wrth i rai o werin y llong geisio mynd i ryw dy ffarm i chwilio 
am fwyd, fe’u gwelwyd gan dri o ustusiaid Sir Feirionydd. 
Saethwyd atynt, lladdwyd rhai, cipiwyd ereill yn garcharorion, 
a bu agos ir llong gael ei chymryd hefyd. Clywodd Sién a 
Rhisiart Phylip am y llong a’i helynt—ef allai iddynt ei gweld 
hi—a chanasant iddi englynion sy’n dangos cyflawnder o 
eiddigedd creulon tuag at Spaen a’i chrefydd. Dymarr fel y 
gweddia Rhisiart ar ei Dduw yn un 071 englynion :— 


Digllon elynion i oleuni—D’air 
A dirient o’r weilgi ; 
Dynion heb ddim daioni, 
Delon’ oll in dwylo ni. 


1 Gwelir yr hanes yn Report Manuscripts Lord Salisbury, vii. 466. 

Nid hwn yw’r unig grybwylliad a geir yng ngwaith y ddau at 
grefydd Pab Rhufain oedd yn graddol roi lle yng Nghymru i 
Brotestaniaeth, ond nid oes ofod 1 ragor y tro hwn. Rhaid 
gorffen hyn o lith, a hynny heb ddim ond nodi enwau gwahanol 
rannau gwisg dynion y cyfnod, enwau a gasglwyd 0 gywyddau 
ymryson a fu rhwng Sidn Phylip a Sidn Tudur. Dyma hwynt: 
“clos ” (‘‘ llowdr ’? mewn un lle) ; “‘ hosanau uchel”’; ‘‘ dwhled 
leder ” ; “ simmwr,” sef mantell fel honno a wisgir gan Knights 
of the Garter; a “het” neu “gap.” Onid yw cwhbl yn 
cyfateb 1 wisg cwrtwyr llys Elisabeth ? 

Caerdydd. WILLIAM DAVIES. 

RIN y dylid llefaru yn bendant iawn ar ddim ynglyn 4 
Dafydd ap Gwilym nes cael argraffiad gwell 0’i weithiau 
nag sydd gennym eto. Ond a chymryd y goreu a’ hynaf, 
eiddo Pughe a Myfyr yn 1789, a’i gywiro drwy ei gymharu 4’r 
llawysgrifau sydd o fewn cyrraedd, hawdd yw profi fod byw- 
graffiadau Pughe ac Iolo Morgannwg iddo yn drwyadl anghred- 
adwy. Nid ef biau amryw gywyddau a briodolir iddo yn yr 
argraffiad ; nid oes odid un ohonynt wedi ei brintio ynddo 
nad yw yn frith o gamgymeriadau man a mawr; nid oes goel 
i’w roi ar y teitlau diddorol a’r chwedlau difyr am achlysuron 
canu rhai ohonynt ; nid oes modd credu hyd yn oed mai Morfudd 
oedd enw “‘heulwen a seren ei serch,” nac mai Dyddgu ydoedd, 
a’r gwallt gloewddu glan. 

Ar ol methu ennill Dyddgu, medd Pughe, y dechreuodd 
Dafydd addoli Morfudd, merch Madawg Lawgam, a welodd 
am y tro cyntaf yn Rhosyr, Mon; canodd iddi yn felys, 
yn drist, yn gwynfannus, ac yn daer, nes iddi gydsynio 1’w 
dderbyn, a’i briodi yn y llwyn dan fendith Madog Benfras 
y bardd, cyfaill i Ddafydd ; ond yn ol cyfraith gwlad priodwyd 
hi 4’r Bwa Bach, neu Gynfrig Cynin. O hynny allan, gwnaeth 
y bardd ei oreu i ladd ei gWr Eiddig, drwy ei gadw’n effro nos 
a dydd, i wylio nad ysbeilid ef 071 wraig dlos Sut bynnag, 
dihangodd honno gyda Dafydd, ac i ffwrdd a’r ddeuddyn 
serchog at Ifor Hael i Forgannwg; daliwyd hwy, ac adferwyd 
Morfudd 1 Eiddig, a chosbwyd Dafydd 4 dirwy drom a’i tlododd 
yn resynus, ond daliodd i ganu i’w fun serch hynny, yn batrwm 
o ffyddlondeb hyd henaint. 

Unwaith y darllennir y cywyddau eu hunain, fodd bynnag, 
gwelir nad yw rhamant Dafydd a Morfudd ond dychymyg 
y bardd gan mwyaf, a’r gweddill yn ddychymyg ei fywgraffwyr. 
Daeth Madawg Lawgam i mewn Ir gerdd 1 sicrhau Cynghanedd 
Lusg, a’r Bwa Bach i fod yn gyff gwawd a thestun chwerthin 

bob yn ail 4’r bardd eihun. Nid un eneth o Fén oedd Morfudd, 
ond unrhyw ferch felynwallt y dymunai gusan ac oed ganddi; 
ac nid oedd Dyddgu chwaith ond enw ar fun lygatddu lle 
bynnag y gwelai hi; a rhwydid ef mor ddidrafferth gan 
wallt fel y nos a chan gudynnau fel blodau’r banadl neu liw 
haul Mai. 

Nid yw’n deg casglu chwaith y carai yr oleu ei phryd yn fwy 
na’r ddu am ganu ohono’n amlach i’r gyntaf. Dilyn tra- 
ddodiad barddonol yr oedd mewn rhan, ond yn bennaf ac yn . 
bwysicaf, canai fwy i’r fun a’r gwallt o fanaur, am fod yn 
haws cael cymariaethau! Beth ydyw ei gywyddau ond 
plethwaith cain 0 gymariaethau beiddgar, tlysion, a digrif ? 
Meddyliwch amdano, a Morfudd a Dyddgu cyn anwyled a’i 
gilydd i’w lygaid a’i galon, a’i awen yn hoenus i ganu ir ddwy. 
Gall gymharu, neu i arfer yr hen air, gall ddyfalu, y gwallt 
melyn i flodau’r banad1 neu eithin, i saffrwn, i’r haul, i’r mari- 
gold, i faner goch, i oddaith-yn ymdaith nos, i farworyn rhudd, 
i wreichion tan, i’r mellt, neu i gWyr melyn! Ond druan 
ohono, pan fydd ei lygaid ar wallt gloewddu Dyddgu! Y mae 
fel muchudd, fel y fran, fel asgell gwennol neu fwyalchen, feline, 
neu fel y glo, a dyna’r nos wedi ei ddal; canys ni wiw icdo ei 
gymharu i fawn na huddygl, na chefn chwilen, a pha ddu arall 
sydd mewn natur? Gallai gyffelybu’r melyn i wisg angel, 
ond ni enwir angylion duon mewn cywyddau serch, fel nad 
oes help o’r byd arall chwaith i ganu i’r ddu ei phryd. Nid oes 
dim i’r beirdd druain i’w wneuthur ond canu i’r melyn, acharu 
fel y mynnont. 

Yma y dylwn gyfeirio hwyrach at ymgais Dafydd i fod 
yn deg. Can weithiau i ferch a gwallt melyn ond ag aeliau fel 
inc. Beth allaifod yndecach ? Onid dyma ganol llwybr barn ? 
A sicr yw y gwelir y tlysni hwn mewn natur hefyd. Gweler 
Rhif 75, lle’r enfyn yr eog yn llatai at ddyn ag “ ael ddu,” ace 
wyneb wedi ei gannu “dan eurdo hed”; ac felly Gwerfyl 
Gwynedd yn Rhif 209: 


Ni aned merch dreiglserch draidd 
Felenwallt mor fileinaidd. 

Ond eto i gyd, 
Hael dduael, hi a ddiainc ! 


Llithrodd mewn un cywydd fodd bynnag, Rhif 12, drwy alw’r 
ferch yn ‘“‘ ddyn ruddael,’’ ll. 6, ond yn nes ymlaen, ll. 38, yn 
“ddyn lwyttu ael.” Clywais am lygaid yn newid Iliw yn ol 
tymer y perchennog, ond dyma’r tro cyntaf i mi glywed am 
ael yn “‘rhudd ” un munud, ac yn “ Ilwyd-ddu” un arall. 
Wylodd Madog Benfras ar ol Dafydd, a galwodd ef yn “ Eos 
Dyfed’? a ‘‘Hebog Deheubarth”; a ‘“‘ Hebog merched 
Deheubarth,” meddai Iolo Goch amdano yn ei farwnad yntau. 
‘Da fardd Glan Teifi ” oedd gan Dudur Aled, a sonia ef ei hun 
yn fynych am Ddyfed, Pryderi dir, a Bro Gadell. Profir gan 
yr enwau hyn mai a dehau Aberteifi y cysylltid ei enw yn 
gyffredin, hwyrach oherwydd ei drigiant gyda’i ewythr, 
Llywelyn ap Gwilym, yn Emlyn ar Deifi. Ganed ef, fodd 
bynnag, yn ol traddodiad, ym Mro Gynin, heb fod nepell 
oddiwrth Lanbadarn ac Aberystwyth yng ngogledd y Sir, 
a chadarnheir hyn gan amryw gyfeiriadau at Lanbadarn yn 
y cywyddau. Mewn un, Rhif 136, nodir hi fel eglwys ei blwyf. 


Ni fu Sul yn Llanbadarn 

Na bewn, ac eraill a’m barn, 

A’m wyneb at y fun goeth, 

A’m gwegil at Dduw gwiwgoeth. 

A chwedi’r hir edrychwyf 

Dros fy mhlu ar draws fy mhlwyf, etc. 


Defnyddid plwyf gynt am bobl y plwyf ac nid yr ardal yn unig, 
ac felly yma. Ar y Sul, byddai Dafydd yn Llanbadarn a’i 
lygaid gwamal ar ryw fun yno, a’i wegil at Dduw, a geilw’r 
gynulleidfa ‘‘fy mhlwyf.’ Y plu y cyfeiria atynt oedd. 
addurn ei benwisg a ddaliai ar ei liniau neu yneilaw. Felly yn 
Rhif 177, gofyn i ferch a welodd ar y mynydd a fynnai hi éf, 
a dyma’r ateb, yn ie ac yn nage ar unwaith, yn ol dull y rhyw 


de 
< Ni chei, fab o ael y fro, 
Un ateb, Ni wn i eto. 
Dof i Lanbadarn Ddyw Sul 
Neu i’r dafarn, wr diful. 

Ymddengys fod y ferch hon yn briod, achos ar ol iddi addo: 
Os gwyr Eiddig, 


Ni ad ben ar bren na brig. 

O “ael” neu gwr bro Llanbadarn felly y deuai Dafydd, a 
charodd wraig o’r cyffiniau. A chan nad oedd ond rhyw chwe 
milltir ar draws gwlad i’r Gogledd at lan afon Dyfi, deallwn 
maiam ei gartref y meddyliai pan flarweliai 4g Ifor, Rhif 3: 


Deufis yn nwylan Dyfi 
Ni allwn fod hebod ti. 


Mewn cywydd arall, Rhif 41, gofyn gennad y don ar Afon Dyfi: 


I fyned (f’annwyl a’m barn) 

Drwy lwyn bedw draw Lanbadarn, 

At ferch a’m gwneaeth, ffraeth firwythryw 
Forwyn fwyn o farw yn fyw. 


Amlwg yw ei fod ar lan ogleddol yr afon, tuag Aberdyfi, yn 
wynebu ar y dehau, ac meddai wrth y don: 


Ateg wyt rhof [rhyngof] am cwmuwd. 
Diwedda gyda’r weddi: 
Na’m lludd at Forfudd feurferch. 


Yr oedd Morfudd felly yng nghyffiniau Llanbadarn, yng 

nghwmwd:Dafydd, a chai ddrwg ganddi os arhosai yn hir. 

“* Pe gwyddut maint fy ngherydd am drigiaw ! ” meddai. 
Mewn un arall, Rhif 69, enfyn Wynt y Gogledd i’r un ardal: 


Dos Uwch Aeron 
Nac ofna er Bwa Bach... 
Caeth yw’r wlad a’7i maethi mi... 
Gweae fi pan roddais i serch 
Ar Forfudd araf eurferch, 
Rhiain a’m gwnaeth yn gaethwlad, 
Rhed fry rhod [rhyngod] a thy et thad.. . 
Dos at Forfudd felenllwyd .. . 


Y mae o hyd y tu gogleddol i Ddyfi; ond bellach ni faidd 
groesi i Uwch Aeron (yr ardal i’r gogledd i Afon Aeron) lle’r 

oedd Llanbadarn ac Aberystwyth, (Myf. Arch., 744), ac enfyn 
y gwynt yn ei le, “ Dos Uwch Aeron.” Difethodd Pughe yr 
ystyr trwy ddarllen ‘“‘ Dos o Uwch Aeron,” heb ddeall mai’r 
hen gystrawen sydd yma, lle na roddir yr arddodiad i o flaen 
enw ar ol berf yn golygu myned. Cymharer uchod, “* Drwy 
Iwyn bedw draw Lanbadarn” a wnaethpwyd ganddo er 
gwaethaf y gynghanedd yn ‘“‘o Lanbadarn.” (Os am eng- 
hreifftiau ereill, gweler Myf. Arch., 1926, “‘down Arwystli, 
down Feirionnydd, down Ardudwy,” etc., ac hefyd “ Y gwfr 
a aeth Gairaeth.” Treiglir y gydsain yn rheolaidd bob amser). 

Yn Uwch Aeron, gan hynny, yr oedd y Bwa Bach, Morfudd, 
a thy ei thad, ond yr oedd ef o’i hachos hi yn “ gaethwlad,” 
yn union fel na feiddiai Dafydd Nanmor yn ddiweddarach, 
oherwydd ei ganu i Wen o’r Ddol, ddangos ei wyneb ym mro 
ei febyd, ond gorfod arno ffoii’r De. Y tebyg yw mai dyma’r 
rheswm i Ddafydd hefyd gartrefu yn nehau’r Sir. 

Feallai mai yr un oedd Morfudd a gwraig Eiddig yn Rhif 177 
uchod ; ond sut bynnag, Morfudd felen ydoedd, ac yn Rhif 68, 
gelwir y Bwa Bach yn Gynfrig Cynin, a chymherir ei ben moel 
i “ chwysigen ” wrth ochr Morfudd Llwyd a’i chyfoeth o wallt 
melyn plethedig. Ac onid Bro Gynin, enw cartref y bardd, 
a roddes iddo’r ail enw hwn ar Eiddig, er fod Dafydd Thomas 
o’r Waunfawr yn dywedyd mai gWr o Fryn Llin ym Meirionydd 
ydoedd (Pughe, td. xvi. n.). Caf ddangos isod o ble daeth y 
Cynfrig o bosibl. 

Ar ol lleoli Morfudd yn Llanbadarn, rhaid chwilio hefyd am- 
dani yng Ngwynedd. Dywedir yn Rhif 88 mai ym Mon yr 
ydoedd hi, ac yntau ym Mynyw neu Dyddewi, a geilw hi yn 
Forfudd Llwyd. Yn wir, un o Fon ydoedd, medd yn bendant : 


Y fun glaer, fwnwgl euraid 

O Fén gynt yn fwyn a gaid... 
Ym Mynyw yr wyf, ddyn hoewfar, 
Ym Mén yr haeddaist fy mar. 


Yn ol y cywydd hwn, y mae ganddi gWyn i’w erbyn, ac erfyn 
yntau ar iddi faddeu iddo, gan roi dirwy arno yn Ile ei grogi. 
Enillasai hi, ond gwaeth oedd arno 0’ hennill: 

Trist fum na’th gawn, ddawn ddiwael, 
Tristach, wyth gulach o’th gael. 


Ac arni hi yr oedd y bai, am nas gwrthododd : 


Ni buost gall na’m pallud,... 
Peraist annog fy nghrogi 
Pe’m carut, ni fynnut fi. 


Erfyn am gymod: 


Na phar ddyn deg, waneg wedd, 
Grogi Dillyn y Gwragedd, 

Dros beri, ddiweddi ddig, 
Dihenyddu dwyen Hiddig ! 


‘Yr awgrym yw fod Dafydd wedi peri lladd dwyen neu enau 
Eiddig, bod Morfudd yn dwyn cwyn yn ei erbyn o’r herwydd, 
ac am el grogi, a chreuloned fuasai crogi “‘ Dillyn y Gwragedd,”’ 
neu “ Degan annwyl y merched ” ! 

Nid yw hyn yn anghyson 4 Rhif 67, lle cén i ryw ferch “ lliw 
yden wyllten walltaur,” a’i chenedl “‘ feilch gweilch Gwynedd,” 


A’m laddai am ei lluddias 
I briodi’r g¥r, brwydr gas ! 


Ond pur groes yw i Rif 74, lle geilw hi yn “‘ Forfudd merch 
Fadawg Lawgam.” Yno cwyna ei bod yn ei ffeirio ef bellach 
am el gWr priod, ‘“‘heddiw y naill ... yfory y llall” fel y 
chwaraeir a phél, “‘rhag colli. . . ty a gWr mewn lle teg iawn.” 
Pa waeth ganddo ef, serch hynny? Y mae cyn wytned a 
-gwialen o bren afalau, a blyg ond ni thyr. 


Gwydn wyf fal gwden afall 

A blyg yn hawdd, a gyfwrdd, 

Ac ni thyr er un gyrr gwrdd. 
Ac yna ymgyffelyba i gath a’i naw byw! 


Mae ynof... 
Enaid cath anwydog hen. 


‘ Briwed bo a fo arni, byw fydd!” <A diwedda gyda’r ebwch 
“Ha! Hal gwraig y Bwa Bach!” 

Wel! Os dyma garwr a’i galon yn ddarnau man, gwych yw 
o ragrithiwr. Pa fardd o ddifrif a fuasai’n ei gymharu ei hun i 
gath wedi rhynnu a phawb a’ilach arni? Ac os oedd Morfudd 
mewn gwirionedd yn ferch Madawg Lawgam o Rosyr (sef 
Niwbwrch) ym Mén, beth am Rhif 119? Yno, honna Dafydd 
iddo hau clod y ferch drwy Wynedd oll, mewn saith gywydd 
a saith ugain, nes iddo fynd fel pader gan y clerwyr ymhob 
gwledd, ac yn Amen pob mawl arall; ond eto i gyd, er 
hysbysed ei henw, a’r cywyddau moliant iddi, 


Pybyr fu pawb ar fy ol 
A’u ** Pwy oedd ?” ymhob heol. 


Ni wyddai neb “ Pwy oedd.” Petasai’n ferch Madog gwybuasai 
pawb. Pa ddiben felly chwilio am ei hachau ymhlith pen- 
defigesau Mon nac Aberteifi ? Cawn ddigon o’i thras ganddo 
yn Rhif 29. ‘“‘ Pwy yw’r dyn deg?” ac etyb: 


Chwaer yw hon, lon oleuloer, 
Undad. a’r lleuad a’r lloer. 

A nith i des ysplennydd, 

A’i mam oedd Wawr ddinam ddydd. 
Ac o Wynedd yr henyw 

Ac wyr i Haul awyr yw... 

Nid byw’r Cristion credadun 

A gai le bai ar liw bun. 


Chwaer ir Lloer, nith ir Tes, merch y Wawr, ac Wyres ir 
Haul, a’i chartref yng Ngwynedd! Digon yw. 

Y lle nesaf y cawn ferch y wawrddydd yw yn Sir Gaer- 
fyrddin, yn ol Rhif 45, lle croesewir ceiliog bronfraith : 


Yma y doeth o swydd goeth Gaer 
Am ei erchi o’m eurchwaer. 
Morfudd a’i hanfonasai.... 


Am y talfyriad ‘‘swydd Gaer” am Gaerfyrddin, cymharer 
Teuan Deulwyn, bardd o ymyl Cydweli, a ganai tua 1480: 


O cheisir drwy dir a dau 
Gwr o Sir Gaer sy orau ! 

Nid oedd Dafydd yn gweld bai ar y gwragedd chwaith o ran 
hynny. Gwelir Morfudd eto ganddo yn Rhif 54, tua dyffryn 
Gwy. Caeodd y niwl amdano, a 


Lluddiodd ym gyflym gael 
Fyned at Forfudd feinael. 


Cyn dewed oedd y niwl myglyd nes iddo dybio fod pob tre ar 
lan yr afon yn paratoi cinio: 


Oes tre na llan yng Nglan Gwy 
Aerlom, na bo yn arlwy ? 


Rhaid felly mai tua glan Gwy yr oedd yn chwilio am y Forfudd 
hon, ond ple’r ydoedd, yr wyf mewn cymaint o niwl ag yntau. 
Yn unig, gwn nad yw Afon Gwy yn rhedeg drwy Fon nag 
Aberteifi, na Chaerfyrddin. 

Daw Morfudd ir golwg nesaf yn rhywle yn y Dehau, yn ol 
Rhif 20, lle disgrifia Dafydd ei helynt yn ffoi oddiwrth ei thy 
am hanner nos, a’i gWr ar ei ol yn curo dwylaw gan roi “ bloedd 
am ddwyn mam ei blant.”” Y mae yn ei elfen wrth ei geryddu’n 
ddwys am weiddi mor hyll: 


Llefain am riain fain fyw, 

Nid dawnus, nid dianhardd, 

Nid teg ei weled, nid hardd. 

Gwr yn gweiddi, gorn gwaddawd, 
Ar gan fel bran am ei brawd! . 
Y Deheu ef a’i dyhun, 

Dan ddywedud, *‘ Barcud bun !”’ 


Ac yna gyda phob difrifwch gweddus, ychwanega, “* Be prynwn 
. wraig o’m hoedl ... er cael awr daw (dawel) ... 
"mi a’i rhown iddaw!”’ Gan mai deffro’r Dehau oedd perigl y 
gwaeddwr hwn, hwyrach y gellir casglu mai un o’r Dehau 
oedd y Forfudd hefyd. Felly hefyd dymuna rr Bwa Bach 
foddi neu farw yn Ffrainc rhag ei ddeol ef am “‘ Em y Deheu,” ~ 
Rhif 99. 
Yn Rhif 63, enwir hylitod o leoedd lle cerddodd Dafydd 
1 “ gyfarfod a gwiw Forfudd.” Sonia am Eleirch, un ai’r dreflan 
yn ymyl Bro Gynin, neu hen enw Afon Rhymni (Arch. Camb., 

iv., Vol. i. 3); a dywed y gWyr am bob tyno “ yn neutu glyn 
Nanty Glo.” Ceir lle o’r enw ger Aberdyfi; ac un arall tebycach 
yn Sir Fynwy, gan yr enwir “Ilys Ifor ’”’ yn y cywydd, ac ym 
Mynwy ymae Maesaleg hefyd, tua phymtheng milltir i’r de o 
Nantyglo. 

Daw Morfudd eto 1 “ goed Ifor” a “Ilys Ifor ” yn Rhif 80, 
a gorfoledda wrth ei hannerch “ Pell yw d’Wr, a’i grwydr ym 
mro Garedig,” sef Ceredigion. Yr un yw hon a Morfudd 
Llanbadarn, achos atgoffa hi o oror Dyfi: 


Gwell yma yw'n noddfa ni 
Ar Daf na goror Dyfi. 


Eto nid yw Maesaleg yn hollol ar Daf, mwy nag oedd Llan- 
badarn ar Ddyfi. Cymharer ei gyfeiriad at Ifor, Rhif 2, ei fod 
ef ers talm ‘* Yn caru dyn uwch Caerdyf.”’ 

Dygir Morfudd arallisylw yn Rhif 17, lle cydnebydd y bardd 
yn wyneb-agored ddigon fod iddo bedair 0 gariadau. Morfudd 
ywr gyntaf: 

Ei serch a roes merch i mi 


Seren cylch Nant y Seri. ... 
Morfudd Wyl mawr feddyliau, 


Ond priododd honno ¥r arall, a ‘“‘rhag anfodd Duw fry,” 
cytunodd i beidio a charu ei bardd mwyach, Ple’r oedd Nant 
ySeri? Rhaid i mi gydnabod fy nyled i Mr. J. H. Davies, Cwrt 
Mawr, am gyfeirio fy sylw at Lyfr Llandaf, 124, 254, lle’r enwir 
**Lann Teliau Nant Seru ”’ yn y Cantref Mawr, uwch glan Afon 
Gothi. A bwrw y dylid darllen “Seri” ac nid “‘ Serw”’ yma, 
yr un yw hon a’r Forfudd o swydd Gaer uchod. Gwell gennyf 
Nant Seri arall, fodd bynnag. Ar ochr ogleddol i Fannau 
Brycheiniog, rhyw bedair milltir i’r deheu o Aberhonddu, y mae 
ewm o’r enw “Cwm Nant Seri’ (Atlas Bartholomew, pl. 54). 
Allan o’r cwm rhed afon a elwir yn is 1 lawr “ Afon Cynrig,” 
ac onid oddyma y cafodd Dafydd ei enw ar Gynfrig Cynin y 
Bwa Bach? Nid ywafon Gwy chwaith ymhell, a gall Morfudd 


Nant y Seri fod yr un a gollodd yn y niwl, 
Cyt. IM. Rhif 1. 4 

‘“Gwraig rhyw benaig Robin Nordd” oedd ei ail gariad, 
medd y cywydd, “‘ Elen, chwannog i olud,” a chai “ hosanau 
da’ ganddiam ganueichlod. “ Fy anrhaith ” neu “ fy nghar- 
iad’? y geilw hi, ‘“a’r lediaith lud,” digon o brawf fod iaith 
merched y Gogledd yn wahanol o dipyn i iaith Deheuwr cyn 
gynhared a’r bedwaredd ganrif ar ddeg. 

Un o’r enw Dyddgu oedd y drydedd, a phrin ywr parch a 
ddyry iddi y tro hwn: 


Hefyd cyd bo fy nhafawd 

I Ddyddgu yn gwéu gwawd, 
Nid oes ym myn Duw o swydd 
Ond olrhain anwadalrhwydd. 


Am y bedwaredd, ni chaiff neb wybod hyd yn oed y wlad yr 
Yyanoedd, heb son am ei henw; ac eto gellid casglu mai un o 
Wynedd ydoedd, a’i bod yn briod: 


Hoew ei llun, a holl Wynedd 
A’i mawl. Gwyn ei fyd a’i medd! 


Yr olaf yw ei gariad ar y pryd, ac nid yw ond canu i Ddyddgu 
4’i dafod, ond ei galon yn anwadal ryfeddol. Tine arall a thra 
gwahanol sydd yn Rhif 14 1 Ddyddgu. Nid oes neb yn ail 
iddi; ei gwallt yn dduach na mwyalchen ac na muchudd ; 
ei thalcen yn wynnach nag eira gwanwyn ; ei hael megis asgell 
y fwyalch a welodd Peredur yn ei gwaed yn gorwedd yn yr 
eira, a ““gwaed yr edn gwedi’r odi” oedd yr unig beth i'w 
gymharu 4’i gruddiau coch a gwyn. “ Beirniad fum gynt,” 
meddai, ond yn awr “barned rhawd [mintai] o’r beirniaid 
draw.” Heria bawb i weld mefl neu wall. Canmola hi hefyd 
yn Rhif 20, heb arbed, am ei bod yn “ gariad dianwadal.” 
‘“ Dyddgu a’r gwallt lliwddu Ileddf.”” Cymhara Forfudd 4 hi 
er dirfawr anfantais ir felynwallt : 


Nid felly y mae Morfudd, 

Ond fal hyn, farworyn rhudd, 
Yn caru rhai a’i cerydd.... 
Yn berchennawg, barch uniawn, 
TY a gwr, yn ddyn teg iawn. 

Terfyna gyda’r datganiad canmoladwy a doeth: 
Dewis yr wyf ar ungair 
Dyddgu i'w charu, o chair. 


Os holwn pwy oedd Dyddgu, cawn yr un trafferth a chyda 

Morfudd. Gelwir hi yn ferch Ieuan ap Gruffudd yn Rhif 14, 

ond pa goel sydd i hynny ? Enfyn y Carwiwrch yn Ilatai ati 

yn Rhif 16, 1 dy ei thad, a dyry siars arno 1 ochel y milgwn: 
Gochel Buli, ci coesgoch, 


Ac Ilolydd, ci celfydd coch... 
O dén’ yn @ol 4 Dowyn dir. 


Pa Dowyn ydoedd nis gwn, gan fod amryw leoedd o’r enw, 
ac na olyga ond traeth neu forfa dywodlyd. Y mae un ger 
Aberdyfi, sef Tywyn Meirionydd; un arall ger Cydweli yn 
nehau Sir Gaerfyrddin, a dau eraill ym Mon, ger Aberffraw a 
Rhosneigr, ac un arall i’r gogledd i enau Afon Teifi, lle cartrefai 
noddwyr Dafydd Nanmor, ac heb fod nepell o Emlyn, cartref 
ewythr Dafydd ap Gwilym, ac un arall ger Abergele. 

Yn Rhif 18, dywed mai un o Faesyfed ydoedd Dyddgu o 
deulu Tudur :— 


Deurudd Mair 0 diroedd Mael 
Duon lygaid a dwyael.... 
Didaer loer o Dudur lwyth. 


Nid yw ‘tir Mael” ond enw arall ar Faelienydd, rhan o 
Faesyfed, ac nid oes y fath beth a Thywyn yn y sir, hyd y 
gwn i, na’i bosibilrwydd. l!Ond pa ddiben holi? Gwelwn 
Ddyddgu nesaf yn Sir Ddinbych (Tywyn Abergele ?). Cyfan- 
soddodd Dafydd gainc newydd ir delyn, a honno’n un 
ddigymar. Gresyn na chlywai ei gariad hi! 


Gwae fi na chlyw,—mawr ywr ainc— 
Dyddgu hyn o brydyddgainc ! 
Os byw hi ai clyw Is Clwyd. 


Cysylitir hi 4g Aberteifi yn Rhif 19, canys gwahoddir i ‘‘ Ddol 
yr Aeron,” afon yng nghanolbarth y Sir. Niall bod yr Aeron 
yn gywir, gan na cheir y fannod o flaen enw afon. “Dol ' 

Mynafon” a welais i mewn rhai Ilawysgrifau; a “Dol 
Balaon ’’? mewn eraill. Ceir Manafon yn nwyrain Sir Drefald- 
wyn, ond ni welais Ddol Balaon yn unman. 

I ddangos nad yw Morfudd a Dyddgu ond enwau ar unrhyw 
fun, nid oes dim a deifl fwy o oleuni na geiriau Gruffudd Gryg 
yn ei ymryson 4 Dafydd, Rhif 120. Gwawdia’r bardd cwyn- 
fannus am ei aml gelwyddau, am y saeth o serch sy drwy ei 
galon, a’r mynych glwyfau marwol a gawsai ei enaid. “ Mawr 
ei glwyf . . . ymhob rhyw fan,” ac “enbyd iddaw ”’ yw 


Angau am arfau Morfudd. 


Ond mewn cywydd diweddarach, Rhif 124, lle’r heria Ddafydd 
i ymladd a’r cleddyf, datgan mai “ trist fu Dyddgu o’r dydd.” 
ond ‘‘ didrist Gwerfyl”’ ei gariad ef. “ Gwae Ddyddgu,” “a 
gwyn fyd Gwerfyl,” meddaidrachefn. A phan ganodd farwnad 
i Ddafydd, nid am Forfudd y sonia fel yn galaru ar ei ol, ond 
Dyddgu. 

A gwae Ddyddgu pan fu fud. 


Dechreuodd drwy edliw Morfudd iddo, a diweddodd drwy 
ddangos rhagoriaeth Gwerfyl ar Ddyddgu, ac nid ar Forfudd. 
Ac oni fedrai gW¥r 0 gyfoesydd wybod yn iawn pwy oedd gwir 
gariad Dafydd, siawns wael sydd i ni ymhen pum canrif a 
hanner. Ond os un o’r ddwy, yna Dyddgu ydoedd. 

Ni ddown i ben byth i olrhain troion anwadal Dafydd i gyd. 
Canodd i ferch o’r enw Cadi, ac ni cheir dim o’i enau—am 
gywydd cyfan—ond Cadi: 


Ni ddoedaf, ni fynnaf fi 
Chwedl onid Duw a Chadi ! 


Eto nid oes sicrwydd mai ef biau’r cywydd hwn. 

Carodd ferch o’r enw Hunydd o Dalyllyn—un ai Talyllyn 
ger Aberhonddu a Nant Seri—gan ei fod yn anfon Alarch Llyn 
Syfaddon (sydd yn ymyl) ati, neu Dalyllyn ym Meirionydd 
ger Corris, gan fod Cemais yn y cywydd. Carodd ferch “ euraid 
frig ” a gwraig i Eiddig, o Feirionydd hefyd ; ac mewn un arall, 
y mae yn eirias o serch at fun ysblennydd :— 

Lliw’r gwin, lliw eira gweunydd 
A’r ael fal ine ar liw’r od! 


Gwelodd fynaches aelddu, o’r enw Gwenonwy, ac anfarwolodd 
dlysni direidus ei llygaid mewn cwpled perffaith :— 


Gwreichion aur, grechwen araul 
Gwedi ’rhoi mewn gwydr a haul. 


Ac am liwei gruddiau, beth a ellid eiddymuno yn berffeithiach 
yn hynny o beth? 


Dwy sél o liw grawn celyn, 
Dagrau gwaed ar deg eiry gwyn ! 


Carodd leian “lygeitu lwyd”; a’r ferch o’r ynachiog faen 
a ‘“‘gwallt melyn.” Anfonodd latai at fynachesau Llan 
Llugan, Rhif 14 (lle’r oedd Meiandy C'stercaidd er cyn 1239). 
Nid oedd Manafon ymhell, lle gwahoddodd Ddyddgu, ac hwyr- 
ach wedi blino yn ei disgwyl hi, try at “‘ wenoliaid cwfeniaid 
cor ”’ a Morfudd yn eu plith ! 


Chwiorydd bedydd bob un 
I Forfudd araf eurfun. 


Os medr y llatai ennill honno i ddyfod allan ato, da. Sut 
bynnag, ni ddigalonna’r bardd. Arch iddo gynnyg am drugain: 
rhagor, y glochyddes neu’r Abades ei hun ! 


Oni ddaw er cludaw clod, 
Hoewne eiry, honno erod.... 
Car trugain cariad rhagor, 

Cais y glochyddes o’r cor. 

Cais frad ar yr abades 

Cyn Jleuad haf, ceinlliw tes. 


Ac er mai gwraig briod yw Morfudd fel rheol, fe’i1 ceir mewn 
cywydd arall hefyd yn Ieian, Rhif 103. Perswadiodd brawd , 
du hi i wisgo crys 0 rawn, “ac weithion ” cwyna iddi golli ei 
harddwch. “ Hi a fu deg,” ond. 


Y Creawdr a’i hacra-awdd. 

Enfyn leian o Fén hefyd i Fynyw i erfyn maddeuant am ei ladd 
ef 4’i chariad, a disgrifia’i thaith yn fyw a manwl, gan weddio 
yn dduwiolfrydig ar Fair drosti: 


Maddeuant Mair, neddair nawdd, 
I’m lleddf wylan a’m lladdawdd. 


I fyrhau, ceir Morfudd yn Llanbadarn, ym Mén, yng Nghaer- 
fyrddin, yn Nant y Seri, Brycheiniog, yng Nglan Gwy, ac ym 
Morgannwg neu Fynwy, fel gwraig briod ; ac fel lleian yn Llan- 
llugan, Sir Drefaldwyn, os nad ym Mén hefyd. Ceir Dyddgu 
ym Maelienydd, Tywyn, Manafon (?), Glyn Aeron (?) ac 
Is Clwyd. Carodd Dafydd amryw eraill megis Cadi, Hunydd 
o Dalyllyn, Gwerfyl Gwynedd, a lIleianod o bob lliw. Ei 
arwyddair ydoedd : 


Mefl ym, o gwrthyd Dafydd 
O rai teg, deg yn un dydd. 


Os gofynnir ple dysgodd ganu a charu mor gyffredinol, rhaid 
cydnabod ei ddyled anuniongyrchol i Drwbadwriaid Ffrainc, 
fel y dangoswyd eisoes gan Prof. Cowley, Stern, Prof. W. Lewis 
Jones, a Mr. W. J. Gruffydd. Gobeithiaf fedru dangos mewn 
erthygl arall mai oddiwrth ysgolheigion crwydraid y ddeu- 
ddegfed a’r drydedd ganrif ar ddeg y derbyniodd ysbrydoliaeth 
uniongyrchol, a thrwyddynt hwy o’r Trwbadwriaid yn Neheu 
Ffrainc. Ymgyfenwai’r ysgolheigion hyn yn _ glerigwyr— 
cleri, a hwy yw’r glér gan Ddafydd. Gelwid hwy yn deulu 
Golias, a Goliardi ym Mhrydain, oddiwrth eu sylfaenydd 
tybiedig Golias, hwyrach ; ond priodolir yr un caneuon i Primas, 
neu Primas Presbyter yn yr Almaen a’r Eidal ag i Golias Epi- 
scopus yn Lloegr. Dywed Fra Salimbene yn eiGronicl am y 
Primas hwn dan y flwyddyn 41233, e1 fod yn brydydd enwog 
iawn, a chyflym, “‘ maximus versificator et velox.” Archipoeta 
sydd enw arall arno. 

Nid wyf yn gwybod fod hyn wedi ei ddarganfod o’r blaen, 
ond gwyddai Dafydd yn ddiddadl am Primas wrth ei enw 
a’i waith. 

Mewn cywydd i Geiliog Bronfraith, Rhif 219, ar ol pentyrru 
geiriau moliannus arno fel cerddor, pregethwr a bardd, cym- 
hara ef i Ofydd a Phrimas : 


Prydydd cerdd Ofydd ddifai, 
Prif urddas yw Primas Mai. 


A phan ganodd farwnad i Ruffudd Gryg, ni fedr gael gair 
eryfach i ddangos ei barch iddo fel prydydd gwych na’i alw yn 
Primas : 


Primas ac urddas y gerdd. 


Canai’r Trwbadwriaid fel rheol i un bendefiges a’u noddai ; 
carent hi 4 rhyw gariad cwrtais, di-sylwedd, di-nwyd, di-waed. 
Canai’r ysgolheigion crwydraid 1 bob merch bron a welynt, 
ac nid dof oedd eu hanwydau. Mewn rhai pethau, ymdebyga 
Dafydd ap Gwilym i’r Trwbadwriaid, ond nid yn eu dull hwy y 
carodd Forfudd. Yn ei gariad at ferched, ei gariad at yr awyr 
agored, a’r bywyd rhydd mewn Ilwyn a llannerch, ei gasineb 
at fynachod a chlerigwyr rhagrithiol, un yw o deulu Golias, neu 
Primas, un o'r glér yng ngwir ystyr y gar. 


Coleg y Gogledd. IFOR WILLIAMS. 

DAU ENGLYN CYMRAEG MEWN 
FFURF ROEGAIDD 


Sytwyp gan amryw bersonau debyced ydyw’r englyn Cymraeg i 
epigram y Groegiaid. Nodweddir y ddau, ar eu goreu, gan yr un 
crynhodeb, yr un symlrwydd ac uniongyrchedd yn y gosodiad, yr 
un perffeithrwydd o ran arddull; ac ni wn i am unrhyw fath o fardd- 
oniaeth mewn unrhyw iaith a ellir ei gymharu a’r epigram Groegaidd 
yn yr ystyron hyn oddieithr yr englyn. Gan hynny, bydd o ddiddordeb, 
mi dybiaf, i’r rhai sydd yn gynefin a’r Anthology weled y cyfieithiadau 
Groegaidd canlynol o ddau englyn adnabyddus gan Tudno. Gwnaeth- 
pwyd y cyfieithiadau hyn gan Mr. J. S. Blake Reed, B.A., Coleg yr 
Tesu, Rhydychen, ac yr wyf yn dra dyledus iddo am ei ganiatad i'w 
cyhoeddi yma. Teg ydyw dywedyd mai o’m cyfieithiadau Seisneg y 
cymerwyd hwy, nid o’r gwreiddiol. 
H. IDRIS BELL. 


Taos vavrov. 


Ev’ dvéuwv vatrns émiijOerar 75e Oardoons 
Keluwevos, ov wévrou proloBw éyerpduevos, 

viv yap ér alysanrod dédera oxddos, odd? re Kuvet 
Koma yadnvalny vivewov’OQxeavod. 


Tddos yuvarkds. 


Hy ror épevvjons, Nerrdv 755€ xOua mapenOsy, 
& féve, ris xrepéwv &\daxe THO Bpordr, 

pve eye aldolns addxou, Thy Koluoev ala 
Tnrdbev iwepris marploos dddoda77. 


[Cefais hyd i’r englynion gwreiddiol, ac wedi hynny cefais y cyfieithiadau Saes- 
neg gan Mr. Bell ; ac yr wyf yn eu dodi isod.—Got.] 


BEDDARGRAFF Y MORWR. BEDDARGRAFF CYMRAES 
Dyma weryd y morwr—o gyrraedd Tr ymwelwr ymhola—uwch ei bedd 
Gerwin fér a’i ddwndwr; Llwch i bwy sydd yma, 
Ei dderbyn gadd i harbwr Y garreg ddwed mai gwraig dda 
Heb don ar wyneb y d®r. O’i gwlad wen yn glyd huna. 


Here'sleeps a sailor, safe from winds and tides, 
Where never is the sea’s rough thunder heard ; 
In port at last, his bark at anchor rides, 
And the still water with no wave is stirred. 


To whatso traveller asks upon his way 
Whose mortal dust this little hillock keeps. 

“A good wife here,’’ the sculptured stone will say, 
‘Far from her lovely land securely sleeps.”’ 

U* anhawster mawr ar ffordd efrydwyr lluosog Ceiriog” 
heddyw yw nad oes gennym lwybr hyffordd i hanes 
eloes. Collirrhan fawr o ystyr ac 0 hyfrydwch ei farddoniaeth 
wrth ei darllen a’1 hastudio ar wahan ir amgylchiadau a’r 
achosion a’icynhyrfodd. Mae pob llyfr a phob awdur iraddau 
mwy neu lai yn rhan a chyfran o gyfnod a mudiad penodol. 
Un o drioedd anhepgor dealltwriaeth llenoriaeth yw, awdur, 
llyfr, ac oes, a’u cydberthynas 471 gilydd. Yn y llyfrau a’r 
traethodau sydd gennym ar Geiriog mae’r ddau anhepgor 
cyntaf—yr awdur a’i waith—i ryw fesur wedi eu cyflawni. 
Mae cyfrol fechan Llyfrbryf yn cynnwys braslun o fyw- 
graffiad campus, cyn belled ag yr 4, ond fel y dywed yr awdur, 
ni fwriadwyd iddo fod ‘“‘ y bywgraffiad o Geiriog.”” A Llew 
Llwyfo dros yr un maes gan ychwanegu rhai manylion cofiannol 
a sylwadau beirniadol rhagorol ar nodweddion athrylith Ceiriog. 
Mae cyfrol fechan Ceulanydd ar Athrylith Ceiriog yn help 
sylweddol i ddeall teithi athrylith y bardd ac i ddehongli a. 
gwerthfawrogi ei waith. Traethawd beirniadol Elvet ar 
Weithiau Ceiriog yw'r peth goreu a ysgrifennwyd eto ar waith 
y bardd. Ag eithrio’r amlinelliad byr ar amgylchedd anian- 
yddol bore oes, a’r bennod olaf ar ‘“‘ ddylanwad Ceiriog ar 
lenyddiaeth ei wlad ac ar ddiwylliant ei genedl,” cyfynga Elvet 
ei feirniadaeth hanesyddol i hanes y ffurfiau a’r mathau o 
brydyddiaeth a geir yng Ngheiriog ; a chymhariaeth ei weithiau 
4 gweithiau o’r un fath gan lenorion cenhedloedd eraill. Nid yw 
perthynas y bardd 4 digwyddiadau llenyddol, cymdeithasol, 
crefyddol a gwleidyddol, hynny yw, 4g amgylchedd ei fywyd,. 
yn cael nemor sylw. Mewn gair, nid oes dim buddiol wedi 
ymddangos eto ar berthynas “ prifardd telynegol y genedl 
Gymreig ” 41 gyfnod! Nid beio’r wyf, ond nodi diffyg mawr 
sydd yn narmerth lenyddol efrydwyr Ceiriog yn bresennol, a 
chyfeirio at faes newydd a shanna o ymchwil, uétuidineth a. 

gwasanaeth llenyddol. 

Mae yn ffaith am Geiriog, mi gredaf, ei fod o ran cymeriad ei 
berson a’i ddynoliaeth, yn un o’r beirdd tyneraf ei deimladau 
a chyflymaf i dderbyn argraffiadau oddiwrth ei amgylchedd,— 
oddiwrth natur a’i thymherau, oddiwrth greaduriaid diniwed, 
oddiwrth ddyn yn ei holl gyflyrau—a gododd yng Nghymru 
erioed. Trwy bersonoliaeth a theithi a feddai ef y crynhoir 
ynghyd syniadau a theimladau, a dyheadau goreu cenedl 1 gyn- 
yrchion llenyddol. Hynsy’n gwneuthur bardd yn lladmerydd 
el oes—yn organ ei genhedlaeth, yn anadlu ei bywyd, ac yn ei 
droi yn gan. Credaf fod Ceiriog yn ddrych i’w dymor, ac fod 
delw’i oes yn argraffedig ar ei weithiau. Amgylchiadau ei 
ddydd a’i dymor a’i cynhyrfodd i brydyddu—weithiau’n 
lon ac weithiau’n lleddf yn ol yr achlysur. Mae ysbryd y 
eyfnod a’i ddelfrydau yn fyw yn ei ganeuon. Am hynny, ni 
allwn ei ddeall a’i fwynhau heb ymgydnabyddu 4 hanes ei oes. 

Ganwyd John Ceiriog Hughes ym Mhenybryn, Llanarmon 
Dyffryn Ceiriog, Medi 25, 1832, a bu farw yng Nghaersws, 
Ebrill 23, 1887. Dyma rifedi blynyddoedd ei einioes. Ym- 
ranna’i oes yn naturiol i dri o gyfnodau: i. Cyfnod bore’i oes— 
gartref yn Llanarmon (1832—1848); ii. cyfnod ei arhosiad 
ym Manceinion (1849—1865); i. cyfnod ei adsefydliad yng 
Nghymru (1865—1887); cyfnod cynhyrchiol Ceiriog ydoedd 
yr ail. Cyhoeddodd y ewbl bron o’i brif weithiau yn ystod 
ei arhosiad ym Manceinion. Perthyn nifermawro’rcaniadaua 
gyhoeddwyd yn yr Oriau Freill yn 1868, ac yn Oriaw’r Hwyr 
yn 1870, i gyfnod 1849—1865, oblegid ymddangosodd llawer 
ohonynt yn y Cyfnodolion 0 1856 hyd 1865. Fe ganodd Ceiriog 
lawer o bethau swynol iawn ar ol iddo ‘‘ ddychwelwyd i’r hen 
wlad,” ond fel y sylwa’i fywgraffydd, “nid yr un a’r unrhyw 
ydynt o ran blas.”” Ni chwanegodd synnu ei wladwyr 4 
phethau o nodwedd newydd. Gwelir, gan hynny, ei fod yn 
perthyn ir cyfnod lIlenyddol sy’n ymestyn o tua’r flwyddyn 
1845 hyd 1868 neu 1870. Mae’n sicr fod y blynyddoedd hyn 
yn ffurfio un o’r cyfnodau mwyaf nodedig yn holl hanes ein 
llenyddiaeth. Mae’n amheus gennyf a fu y fath dwrr o lenorion, 
ar fath afradlonedd o athrylith lenyddol, yn cydoesi erioed 
yng Nghymru. O safbwynt ei gynnyrch llenyddol, deil y 

cyfnod hwn iw gymharu 4g unrhyw gyfnod yn ystori faith 
llén Cymru. Dysg hanes Ilenyddiaeth fod ynni a bywiogrwydd 
mawr llenyddol, ac yn arbennig fod ynni a bywiogrwydd 
maw1 barddonol, yn cyfamseru 4g ynni a bywiogrwydd mawr 
mewn canghennau eraill o fywyd cenedlaethol. Mae’n sicr 
fod ynni a bywiogrwydd barddonol Cymru’r cyfnod dan sylw 
wedi eu hennyn gan gynhyrfiadau cymdeithasol a gwleidyddol a 
nodweddai’r oes. 

Dylid cofio wrth efrydu gweithiau Ceiriog iddo dreulio 
rhan o gyfnod ffurfiol a’r rhan bwysicaf 0 dymor cynhyrchiol 
ei fywyd ym Manceinion—ffynhonnell mudiadau mawr 
gwleidyddol, cymdeithasol, a masnachol y ganrif ddiweddaf. 
Hi oedd gwersyll byddinoedd rhyddid a diwygiad ; cartref 
Cobdeniaeth, a roddodd ffurf a chyfeiriad i’r wlad hon drwy’r 
cyfnod. Heblaw hyn, yr oedd Manceinion yn un o fannau 
cyfarfod a dinasoedd noddfa arwyr rhyddid a diwygiadau 
gwleidyddol gwledydd y Cyfandir. Yr oedd enwau a syniadau 
Kossuth, Cavour, Mazzini a Garibaldi, i’w gweled a’u clywed 
bob dydd yno. Yn ystod ei fywyd yno, daeth Ceiriog i gyswllt 
ac 0 dan ddylanwad syniadau ac egwyddorion y mudiad mawr 
Europeaidd dros ryddid. Daeth tri o lenorion mawr Cymru 
yn y cyfnod hwn, heblaw Ceiriog, dan ddylanwad syniadau’r 
mudiad Europeaidd,—Hiraethog, cyfaill Kossuth a Mazzini ; 
S.R., Llanbrynmair; a Dr. Lewis Edwards. Er ir tri hyn 
ddylanwadu’n ddirfawr ar fywyd a llenyddiaeth Cymru, a 
gwneuthur gwasanaeth anhraethol i eangu syniadau cenedl 
trwy ei dwyn i adnabyddiaeth 4 meddyliau goreu Europ, credaf 
fod Ceiriog wedi gwneuthur mwy na’r un ohonynt i lefeinio 
gwerin Cymru 4 syniadau goreu’r oes am ryddid. Mae ei gan 
ar Ryddid ar yr alaw Serch Hudol, yn siampl nodweddiadol 
o'i agwedd at y mater hwn :— 


Gwel, gwel, y gadarn Wyddfa wen Ar uchel gopa Idris Fawr, 

Yn codi ein breninol ben Ar Ferwyn a’r Plumlumon mawr, 
I ddweyd fod Cymru’n rhydd! Acar y creigiau is i lawr, 

O fryniau nawdd ein Rhyddid ni! Awelon Rhyddid sydd ; 

*Rwy’n edrych arnoch yn eich bri, Ac fel yr awel uchel gref 
Gan ogan, ‘Cymru Rydd”’! Sy’n rhodio trwy gymylau’r nef, 

Y Cymro hefyd, felly ef, Wna’i lys a’i sedd yn fflam ! 
Mae’n rhydd, ynrhydd, ynrhydd! Yn hytrach na gorthrymol Hedd, 
Europa cwyd ! a thyn dy gledd, 

Byth, byth, O Ryddid, naro hun, Rho Ormes yn ei dugoch fedd, 


Ar amrant y truenus ddyn, Byth, byth, o weled dydd. 

Eill ddioddef trais a cham ; Ac yna cwyd hyd fannav’r nef, 
Gad iddo deimlo’r ysbryd mawr, Dy lawen-floedd, fel taran gref 
I ymwroli megis cawr, Mewn can a diolch iddo Ef, 


Wnaiff daro’r gormesdeyrn i lawr, Dy fod yn rhydd, yn rhydd. 


Teimlir wrth ddarllen Ceiriog ar ryddid fod ei deimladau’n 
berwi 07i blaid. Cynhyrfa gormes a thrais o bob natur ei 
nwydau dwysaf,—a nwydau bardd yw ei olud pennaf. Mae ei 
syniadau a’i deimladau ar ryddid yn gywir, priodol a godidog. 
Mae Ceiriog yn tra ragori ar Tennyson yn y mater hwn. Mae 
Ceiriog yn ddemocrat 0 galon; aristocrat oedd Tennyson, ni 
ddeallodd ef erioed gri’r bobl. Ond, mae rhyddid i Geiriog 
yn rywbeth gwerth ymladd amdano. Mae rhai_ beirniaid 
wedi condemnio ei ganeuon milwrol. Mae’n werth sylwi ei 
fod braidd bob amser yn gofalu am un o ddau o’1 gymhellion 
mawr iw ganeuon rhyfel,—Rhyddid neu Amddiffyniad 
Gwlad, a thrwy hynny y mae yn eu codi 1 dir moesol y gellir 
eu cyfiawnhau. Darllenner er enghraifft ei ‘‘ Ddifyrrwch Gwyr 
Harlech,’ ei ‘“‘Gadlef Morgannwg,” a’i Gadlef Gymreig. 
Nid yn unig nid oes yr un dybryd sain, ond teimlir fod yr 
agwedd yn nobl. Mae rhyddid yn werth marw drosto. Yn ei 
“Forfa Rhuddlan,’ dywed :— | 


Gwell ydoedd marw :r hen Forfa Rhuddlan, 
Gwell ydoedd suddo i Ryddid y mor. 


Gwell angau na chaethiwed. Mae’rsyniad yn gywir. Dyma’r 
unig agwedd i wynebu trais a gormes, i ysbrydoli cenedl i 
frwydro dros ei hiawnderau. Fel hyn y canai Wordsworth a 
Shelley, Coleridge a Byron. Ond nid fel hyn y canai Tennyson. 

Canodd Ceiriog 1 Garibaldi, Cavour a’r Eidal Newydd. Clyw- 
odd ef riddfannau’r Negroaid am ryddhad o’u caethiwed ; 
ac yn ei gan ar ‘‘ Ddyngarwch,” dywed wrth y Cymro :— 

O dos ar draeth y Werydd, a gwrando ar bob ton 

Yn dweyd gruddfannau’r caethion pell wrth greigiau’r Ynys hon ; 
A chofia pan benliniot i ofyn ffafrau’r Lor, 

Am weddi’r Negro atat ti sy’n dyfod tros y mor! 


Cysegrodd Ceiriog ei ddoniau goreuiganuamryddid. Yr oedd 
yn elyn anghymodlawn i bob trais, ac yn selog dros bob gwedd 
ar ryddid, yn ddemocrat i’r eithaf. Darllenner ei ‘‘ Banllefwn 
feibion llafur.”” Gwelir oddiwrth hyn oll fod cysylltiad 
Ceiriog 4’1 oes yn agos a byw, a bod yn rhaid with wybodaeth 
hanesyddol o fudiadau’i oes cyn y gellir ei fwynhau yn llawn. 

Rhaid i efrydydd gweithiau Ceiriog gofio fod rhyfeloedd 0’i 
amgylch trwy gydol ei oes. Anghofio’r ffaith hon barodd i 
Elvet ac ereill 01 feirniaid gamsynied ystyr ei ganeuon milwrol 
a’r ysbryd milwriaethus sydd mewn rhan fawr 071 waith. Nid 
** adsain bellenig o’r oesau fu”’ fel yr awgryma Elvet, sydd yn 
el ryfelgerddi. Yr oedd rhyfeloedd a sén am ryfeloedd yn 
rhan 071 awyrgylch ef. Pan yn fachgen ieuanc, clywodd a 
gwelodd “ feibion dewrion Cymru” yn ymdaith yn Iluoedd i 
ryfeloedd yn yr Affganistan a’r India, ac yn y Crimea. Ym 
Manceinion yr oedd y bardd mewn cyffyrddiad beunyddiol a 
hanes gweithrediadau rhyfel y Crimea, a’r rhyfel Americanaidd 
trwy’r newyddiaduron. Darllennai am ddewredd a medrus- 
rwydd milwyr ei wlad ei hun bob dydd yn 1854—6. Gwyddai 
beth oedd ingoedd ofnau a phryder Prydain y dyddiau hynny. 
Nid ‘‘ adsain o’r oesau fu” sydd yng “‘nghorn y gad,” ond 
mynegiant o’r hyn a glywodd ac a deimlodd y bardd ei hun 
pan alwai’r utgyrn gatrodau ar ol catrodau i frysio i ryfel y 
Crimea. Darllenner ei delyneg ar y “ Milwr na ddychwel.” 
Onid acen cwyn coll am gyfaill personol a syrthiodd ym 
mrwydr Alma a’i cynhyrfodd ? 


Gorffwysa fy nghyfaill yn ngwychder dy fedd, 
Ar filoedd disgynned dy ysbryd ; 

Ond bwried rhyfeloedd i foroedd o hedd 
A dyn.i heddychol ddedwyddyd. 


Felly hefyd ei gan dyner i “ Fab y Plas Gwyn.” Mae’r un 
teimladau cyffredin yn “Etifedd Nanhoron” yr enillodd 

arni yn Llundain yn 1855. Gwelodd lawer o’r milwyr yn 
dychwelyd o faes eu brwydrau, a chanodd eu profiadau yn 


““ Nychweliad yr Hen Filwr.”’ 


Rhoddodd fynegiad i ofnau a 


phryder ei wlad yn amser Napoleon yn “ Deffrowch Brydein- 


iaid Dewr.’’ 


Mynegir ei deimlad yn ystod y tymor rhyfelgar 


hwn yn ei gan ar “‘ Odrau Berwyn gwyn eu byd ” :— 


‘Pan mae rhyfel hyd y byd, 
Godre Berwyn, gwyn eu byd.”—Hen Ddywediad 


Ymarfogwn,—awniryfel 
Mynnwn waed pob teyrn a rhi ; 
Lawr y cwymped seddau’r uchel, 
Dyna iaith ein dyddiau ni ; 
Tra gan ruad croch gyflegrau 
Y Cyfandir grfn i gyd ; 
Gymry’r bryniau, canwn ninnau, 
** Godrau Berwyn, gwyneu byd.” 


Holl fwystfilod yr anialdir 
Gyniweiriant ym mhob man ; 
Un gan arall ysglyfaethir, 
Rheib y eryf yn llyncu’r gwan ; 
Coedwig Europ fawr sy’n cyffro, 
Rhua’r Arth a’r Llew ynghyd ; 
Ond mae’r Afr yn tawel bori— 
‘“* Godrau Berwyn, gwyn eu byd.” 


Nofir moroedd gan lynghesoedd, 
Nes mae’r eigion mawr yn wlad 
Breswyliedig gan fyddinoedd— 
Bleiddiaid, eirth, a chWn y gad. 
Er fod udlef corn y rhyfel 
Yn ymchwyddo’n uwch o hyd ; 
Nid oes yma garreg ateb, 
‘“* Godrau Berwyn, gwyn eu byd.”’ 


O! fy ngwlad—i mi paradwys 
Yw dy wyllt fynyddau di ; 
Arnat wele’r nef yn arllwys, 
Ei bendithion yn ddirv’. 
Byth na chilied y sirioldeb 
Daenodd heddwch ar dy bryd ; 
Boed i addysg a moesoldeb 
Lywio’th blant, a gwyn eu byd. 


Mae digwyddiadau mawr ei ddydd, ac ysbryd ei gyfnod gyda 
golwg arnynt yn cyfrif am fater ac ysbryd e1 waith. Cyn- 
hyrfwyd ei nwydau gan y rhyfeloedd hyn, a rhoddodd fynegiad 
iddynt mewn barddoniaeth fyw. Nid mynd yn ol ir “ oesau 
fu’? wnaeth am destynau ; cafodd hwynt, a’1 brofiad ohonynt, 
yng nghwestiynau’i oes ei hun. Canodd am frwydrau’r hen 
oesoedd, ond gwnaeth hynny dan ddylanwad cynhyrfiadau’r 
amgylchedd, ac oddiar wybodaeth bersonol. Mae’r holl feirdd 
mawr yn tiin testynau hanes yn y dull hwn. Pan gyhoeddwyd 
heddwch rhwng Rwsia a’r Cynghreiriaid yn 1656, enynnodd 
y newydd ei awen fel “corn y gad,” a chanodd gyda’i holl 
angerddoldeb :— 

Clywch eiriau Heddwch, clywch ; 
Mae’r nefoedd fel yn gwrando— 
Clywch eiriau Heddwech, clywch ! 
Mae’r ddaear fel yn deffro. 
Tarawyd ni yn fud 
Gan y trydan ; 
Melltenwch wefrau’r byd 
Y newydd allan. 
Ac allan a'r benyr, chwi blant y mynyddoedd, 
Goleuwch y goelcerth,—a fflamied y tan ; 
Heddweh i ddynion yw ’wyllys y Nefoedd ; 


Dygwn olewydd, 
Bloeddiwn y newydd, 
Dyrchafwn y gan! 


Yn ei holl gyfeiriadau at ryfel, yn gystal ag yn ei ryfelgerddi 
priodol a’i ganeuon Rhyddid, y mae ysbryd a datganiadau 
y bardd yn iach a chywir. Carai heddwch yn angerddol. 
Dyma oedd ei ddelfryd. Ond carai ryddid ac iawnder yn fwy 
nac einioes. Nid oedd yn ofni datgan fod yn well “suddo i 
ryddid y mor” na byw dan ormes a chaethiwed. 

Dengys hyn oll i ni mor fyw oedd ein prifardd telynegol i 
amgylchedd ei fywyd, ac mor gywir y cynrychiola ei meddyliau 
goreu. Dengys hefyd mor angenrheidiol ydyw 1 ni astudio 
hanes ei gyfnod er mwyn ei ddeall yn iawn, a’i esbonio’n briodol. 
Gobeithiaf roi ystyriaeth bellach i’r mater mewn erthygl arall. 


Bangor. T. SHANKLAND. 

NODIADAU IEITHYDDOL 


Y TEILIWR A’R ORGRAFF 


NG Nogheninen Ionawr y mae Mr. O. Hilian Owen yn fy nghyhuddo 
o fod yn ‘‘ bersonol’’ yn fy nodiadau ar ei erthyglau. Dyma’r 
enghraifft fwyaf wynebgaled a welais ers tro o’r Diawl yn ceryddu 
~pechod. Nid myfi fu’n bersono]l. Ni wneuthum i wawd o’i enw ef; 
ni soniais am “ ysgol deilwraidd ”’ nac am orgraff tailor-made. Yr unig 
gyffyrddiad personol yn fy ysgrif oedd y teitl Sartor Resartus uwch ei 
phen; ac yr oedd hwnnw’n gyffyrddiad mor gynnil na ddeallodd ef 
-mo’i ergyd, a barnu wrth y cyfieithiad di-bwynt a rydd ohono yn y 
-Geninen. Y mae’n ddrwg iawn gennyf am don eierthyglau. Er brolio 
-ohono mai teiliwr yw ef, nid yw hynny’n rhoi hawl iddo isarhau eraill. 
“Y mae llawer teiliwr yn @r bonheddig hefyd. 

Lleferais yn fwy parchus amdano ef yn bersonol nag a wnaeth ef 
~amdanaf fi; ond ni wnaeth hynny ond rhoi mwy o wynt ynddo. Nid 
-oes dim i’w wneuthur ag un fel hwn ond siarad plaen. A’r gwir di- 
addurn yw fod Mr. O. E. Owen wedi bod yn dilyn rhyw ddosbarthiadau 
yn yr adran Geltaidd ym Mhrifysgol Lerpwl, a bod hynny wedi eff- 
-eithio ar ei ben. Y mae’n dioddef yn drwm wrth yr hyn a elwir yn 
_swelled head. YY mae’r truan wedi mynd i feddwl mai fo yw’r dyn ; a’ifod 
yn deall yr iaith Gymraeg ai theithi yn gan gwell na’i hathrawon 
proffesedig ym Mhrifysgolion Cymru a Rhydychen. Yn ei olwg ef y 
mae’r hyn a ddywedant yn “ chwerthinllyd i’r eithaf, onibai am agwedd 

-ddigalon y peth ” (Y Geninen xxx. 97). Dyna i chwi bictiwr i’r duwiau 
-ddotio arno—y teiliwr dysgedig yn torri ei galon wrth ganfod ynfyd- 
“rwydd athrawon ei wlad! Y mae’n mynd i sgubo ymaith ein holl 
gyfundrefn i osod yn ei lle adeilad wych o’i waith ei hun. Nid oes dim 
yn wylaidd ynddo. Y mae ei honiadau yn peri i ddyn deimlo fel y 
-dyn sy’n edrych ar blacard y canwr comic ‘“ The Only” yn Punch yr 
wythnos hon (Mawrth 12): ‘“‘ Somehow, the notices of some of these 
vocalists do not seem to be suffused with that modesty which one 
expects to find as the accompaniment of great talent.” 
Er mwyn ceisio dangos nad malais a’i cynhyrfai i sgrifennu, fe ddywed 
-yn awr ei fod yn anghytuno a’r orgraff ddiwygiedig ers blynyddoedd, 
-a bod ei gyfeillion yn gwybod hynny. Niddywedodd mo hynny wrthyf 
fi, felly na alwed mohonof fi’n gyfaill eto. Ond nid wyf yn ameu’r hyn 
a ddywed, canys y mae’ dull y diystyra’r orgraff yn ei lyfr grét yn 
profi hynny’n ddigon amlwg. Ac amlwg i mi hefyd erbyn hyn ydyw 
~mai ffug a rhagrith oedd ei ostyngeiddrwydd a’i weniaith i mi yn y 
dyddiau hynny. Gwelir yn awr beth yw ei wir feddwl amdano’i hun 
ac amdanafinnau. A dyna oedd y pechod anfaddeuol—fod fy math i’n 
meiddio barnu ei oruchel ddoethineb ef o safle fy ffolineb fy hun. Nid 
hawdd gennyf gredu yr ysgrifenasai mor gas ac mor ffiaidd oni bai i mi, 
~yn fy niniweidrwydd, roi briw i’w anferth hunanoldeb. 

*“ Digon yw i deiliwr fesur cyrff dynion,”’ medd ef. Nid yw hynny’n 
wir o angenrheidrwydd ; ond ymddengys ei fod yn wir am dano ef. Y mae 
ei fesur ohono’i hun, beth bynnag, ac o’i fawredd a’i rym, os goddefir 
i mi fenthyca ymadrodd ganddo ef, ‘‘ yn chwerthinllyd ir eithaf.” 
Y gwirionedd syml ydyw nad yw’n deall elfennau’r pwnc y traetha mor 
awdurdodol amdano. Y mae’n amlwg i mi erbyn hyn ne Wyr ef ddim 
am hanes seiniau’r iaith, ac am berthynas y sain lafar a’r llythyren 
ysgrifenedig yn y gwahanol gyfnodau ; ac felly nad yw’n deall dim pam 
y mae sillafiad un cyfnod yn penderfynu un ffurf, a sillafiad cyfnod arall 
yn penderfynu un arall. Y mae’n ymbalfalu ymysg ffurfiau’r gwahanol 
gyfnodau heb ddirnadaeth o’u harwyddocad ; y mae’n hollol fel dyn yn 
trin specimens daearegwr heb ddeall egwyddorion daeareg. Naturiol 
iawn iddo gan hynny yw tybio mai wrth fympwy’n unig yr ydym 
ninnauw’n dewis y ffurfiau a gymeradwywn. Nid oes ganddo lamp i’w 
dywys ei hun ; ac fe dyb ein bod ninnau yn y tywyllwch hefyd. Ond y 
gwir yw mai wrth egwyddorion ieithyddiaeth Gymraeg y lluniwyd yr 
orgraff ddiwygiedig, ac y dewiswyd y ffurfiau mwyaf cyson 4 theithi’r 
iaith ac i thraddodiad orgraffyddol. 

Ni ddarfu i mi erioed wadu na cheir cannoedd 0 wallau o wahanol 
fathau, mewn print ac ysgrifen, ym mhob cyfnod; ac nid yw gwall 
yn llai o wall am ei gyflawni yn y bymthegfed ganrif. Y mae Mr. 
Owen am ddyfynnu gwallau’r oesoedd yn fy erbyn. Iddo ef y mae 
pob ffurf cystal a’i gilydd, os ceir hi yn rhywle; yn union fel y cred 
plentyn fod popeth sydd mewn print yn wirionedd. Seilir ei holl 
ddadl ar y dyb nad oes egwyddor i benderfynu rhwng y gwir ar gau. 
Yr wyf innau’n dywedyd fod egwyddor, er na Wyr ef ddim amdani; 
fod i’r iaith ei deddfau, er eu bod yn ddieithr iddo ef. 

Os byw ac iach, mi brofaf y gosodiadau uchod oll yn y rhifyn nesaf ; 
y mae gennyf waith pwysicach yn disgwyl wrthyf yn awr. Ond na 
thybied Mr. Owen na chaiff ei ateb; caiff wybod am fore a brenin a 
brenhinoedd, ac am “‘ffurf fel dilyw o’r cyfnod Jonesaidd’”’ (y corgi 
brathog—mesured ei eiriau ei hun cyn camgyhuddo arall), ac am lawer 
o bethau nad yw’n dychmygu amdanynt yn awr. Yn y cyfamser, 
meddianned pawb ei enaid mewn amynedd. Nid yw oes y gwyrthiau 
wedi dychwelyd eto; nid ywr teiliwr yn trechu’r athrawon, nac yn 
ymddangos yn gwneuthur hynny ond iddo’i hun, ac efallai i ambell un 
arall na Wyr fwy nag yntau. 

Ond cyn terfynu heddyw, odid nad gwell i mi orffen ei setlo ynglyn 
a phwne yr et gilydd, er mwyn cael hwnnw o’r ffordd. Y mae’n ddigon 
gwir fod yna lacrwydd ymadrodd yn fy sylw am y ffurf Lydawaidd 
e-ben ; ond y mae’r hyn a ddywedais yn hollol gywir am y ffurf honno. 
Ar ol ysgrifennu’r frawddeg dodais “a’r Gernyweg’”’ i mewn am fod 
ffurf gyfatebol i’w chael yn yr iaith honno, ond ni ddyfynnais y ffurf 
am nad oeddwn yn ystyried y mater yn un o ddigon o bwys i fanylu 
arno. Gwell fuasai i mi adael yr ychwanegiad allan ; buasai’r frawddeg 
yn berffaith gywir felly. Ond dyma enghraifft eto o ddull fy “‘ nghyfaill’’; 
ceisio chwilio am ryw slip yn rhywle, mewn rhyw fater hollol ddi- 
hanfodol, i dripio dyn. Nid yw’ pwnc yn effeithio un blewyn ar y ddadl 
y naill ffordd nar Ilall. Am ei ymgais lafurus i osgoi canlyniad ei 
fygythiad rhyfygus i ddangos “na cheir y ffurf e¢ (his) gilydd cyn 1606,” 
y mae honno’n rhy druenus i ofyn sylw pellach, Y mae’n cydnabod 

yn awr hefyd, er nad yn uniongyrchol, mai cilydd yw ffurf wreiddiol y 
gair. ‘“‘Gwyr y teiro ieithyddol glasaf hynny.” (“Teiro!” Beth 
yw ef ei hun?) A wyddai ef hynny pan yn ysgrifennu ei ail erthygl ? 
Os gwyddai, fe Wyr y darllenydd hefyd beth i feddwl ohono ef. Canys 
nid oes ond dau ragenw yn meddalu c i g, sef dy ac et ; a chan fod dy 
allan o’r cwestiwn, nid oes ond et amdani—fel y ffurf wreiddiol. Wel, yr 
ydym yn deall fod y cyfaill yn cydnabod hyn yn awr. Yr unig ddadl 
sy’n aros iddo ydyw nad yw ez gilydd Beib! 1620 yn profi mai e7 ‘ his’ a 
olygid, gan y “‘ceir canoedd o enghreifftiau i brofi y defnyddir e¢ am 
their”? ym Meibl 1620. ‘‘Canoedd o enghreifftiau!’’ Yna y mae’n 
dyfynnu un ar bymtheg o bethau a eilw ef yn “ enghreifftiau”’ o e 
‘their.’ Ac o'r un ar bymtheg pa sawl enghraifft sydd ganddo ? UN. 
Ac yn sicr ni thaerais i erioed na cheid UN camargraff ym Meibl 1620. 
‘* Beth yw'r pymtheg eraill, ynteu ?”” meddwch. Enghreifftiau o a7 
‘and their,’ ac o'% ‘from their’ ydynt oll. Y mae’n berffaith amlwg 
na Wyr y dysgawdr hwn mai dyfais ddiweddar ydyw ysgrifennu a’u ac 
ou. Nid oes gymaint ag un au nac ou yng Nghymraeg y canoloesoedd 
hyd y sylwais; ni cheir ond ae ac oe pa un bynnag ai ‘his’ ai ‘ their’ 
a olygid. Ac yn ddiweddarach ceir ai neu a’ yn wastad am ‘and his’ 
ac ‘and their, Ym Meibl 1620, arferir ’2 bob amser yn fwriadol am 
‘their’ yn gystal a ‘his’ ar ol a, 0 a na. Dyma a ddywed Dr. John 
Davies, awdur orgraff Beibl 1620, ar y pwnc yn ei ramadeg 8 gyhoedd- 
wyd yn 1621: ‘“ Pro ’w pl. post istas particulas [a, 0, na] & scribitur 
& pronunciatur *2, vt, a7 carodd, pro @u carodd, &c” td. 177; yn 
Gymraeg, er mwyn Mr. Owen: “Yn lle ’w lluosog ar ol y manynnau 
yna [sef a, 0, na] fe ysgrifennir ac fe seinir 7%, megis a7 carodd yn lle 
au carodd, etc.” Dynar gwr sy’n gyfrifol am orgraff Beibl 1620 yn 
dywedyd yn eglur mai ’¢ (ac nid ’w) sydd 7 fod ar olaaco. Buasaidyna 
wyddai hyn, ac a ddyfynnai res fawr o enghreifftiau o a7 ac 0% i brofi 
yr arferir ez am eu ym Meibl 1620, yn ddyn anonest i’r eithaf. Ond nid 
wyf yn cyhuddo Mr. Owen o hynny. Nis gwyddai. Anwybodaeth 
yw ei goll mwyaf, ag eithrio’i ¢nsolence. Ond dengys yr enghraifft hon 
faint o ymddiried sydd i’w roi yn ei restrau enghreifftiau, a’r modd y 
gall dwyllo rhai na wyddant ac na ddeallant fwy ar y mater nag ef ei 
hun. Nid wyf yn ameu dim nad yw'n ei dwyllo ei hun yn gyntaf ; 
y mae hynny’n dyfod yn eglurach i mi o lawer yn awr, ac ofnaf i mi 
wneuthur cam 4g ef yn hyn o beth yn y nodiadau o’r blaen. Am hynny 
yr wyf yn ymddiheuro. 
J.M.J. 

Y Mor Canoldir ar Aift. Gan Thomas Gwynn Jones, Caernarfon: 
Cwmni’r Cyhoeddwyr Cymreig. Td. 1—191. Pris ls. @ch. 


Op oes ar neb awydd gweld broydd y Dwyrain, cartref y meindyrau, 
y mosc, y gwisgoedd amryliw, yr wynebau dieithr a dirgelwch yr 
oesoedd gynt yn llechu ynddynt, ac cto osgoi pigiadau y moscito, a thaer 
grefu bacshish, a thywod yn y llygaid, y gwddf a’r esgidiau, dar- 
llenned yntau y llyfr hwn o hanes crwydriadau Mr. Gwynn Jones. 

Daeth sWyn hudol gwlad y pyramidiau, y mwmi, a’r Muezzin, i mewn i 
farddoniaeth Cymru yn QOdlau Can Mr. Robert Bryan; a rhoes yr un 
gWr athrylithgar yr un dieithrwch pell yn ei gerddoriaeth, lle clywir 
adlais cri’r noswyliwr uwch distawrwydd heolydd culion dinasoedd 
yr Aifft, La 7-la-ha, wl Al-ld. Yma cawn yr un gymwynas gampus 
mewn rhyddiaith ddifyr a dirodres, a ymddyrchaif weithiau yn gyfrwng 
gweddus i ddatgan barddoniaeth calon alltud o Gymro. Disgrifir yn 
benigamp fachlud haul ym Mor y Canoldir, ar greigiau El Mocattam, 
ac ar byramid Ghizeh, lle cawn gyfoeth ysblennydd lliwiau gwlad y 
tes a'r awyr denau eglur. Safwn yn drist uwchben beddrod gwar- 
eiddiad hén, a wna’ eiddom ni fel plentyn doe. Gwelwn 6l cynion 
gweithwyr Pharo mewn chwarelau tanddaear. Llethir ni gan faintioli 
anferth cerfluniau y brenhinoedd gynt. Awn yn fud a distaw wrth 
droed y pyramidiau, gan ymdeimlo fel ceiliogod rhedyn yn ymy! meibion 
Anak. 

Bywheir y gyfrol 4 darluniau pin ac inc o droion trwstan teithwyr, 
a brasluniau a man luniau o gynrychiolwyr amryw genhedloedd. 
Arweinir ni i briodas Goptaidd un diwrnod, ac un arall i ogof feddrod 
Teirw Santaidd yr Aifft. Trown o ofnadwyaeth unigrwydd marwol 
yr anialwch i wylio morgrug duon yn ymladd ai gilydd, neu i chwerthin 
am ben Sais yn syrthio dros glustiau ei ful, a’i enau yn tewi yn y tywod. 
Cawn hefyd rannau o Gyffes Ffydd yr ysgrifennydd, canys gwr o 
feddwl annibynnol yw, a rhagfarnau cryfion, a faidd fynegi ei syniadau 
heb gelu. Hoffwn ef yn arbennig pan edrych ymhell dros ddiffeith- 
weh Helwan, a’i lygaid wedi blino ar undonedd tywod crasboeth, yn 
hiraethu am wyrddlesni bryniau a dyffrynnoedd Cymru, a’r sWn llawer 
o ddyfroedd yn ei chornentydd. 

Diolchwn iddo hefyd am Dic y Llongwr, am ei deyrnged i Ann Griffiths 
ar y diwedd, ac mewn cywair arall, am rybuddion gyrrwr cerbyd hyd 
heol yn Nhunis, i’r gwfr traed ar ei ffordd :-— 


‘“Cadw ar y dde, O arglwydd!” 

‘*Tro i’r chwith, O bendefig !”’ 

‘** Cymer ofal o’th draed, fy nghyfaill annwyl !” 

‘* Mae dy goes di mewn perygl, O dywysog enwog !”’ 


A dyma un arall. Mynnai Arab gymryd mai Sais oedd Gwynn : 

Dywedais nad Sais monof fiond Cymro. Meddyliodd yr Arab 
am eiliad, ac yna gofynnodd :— 


‘Yr un genedl a Dafis Bryan ?” 

** Te siwr,’”’ ebe fi. 

““O wel,” oedd yr ateb, “‘ croeso i chwi, dyna genedl o wyr 
bonheddig.”’ 


Gwyn fyd y gwr y caffo’'i genedl y cymeriad hwnnw oddiwrth 


ei ymddygiad ef. 
IFOR WILLIAMS. 


Salmawr Werin a Chaneuon Hreill. Gan T. E. Nicholas. Gwrecsam, 
Hughes a’i Fab, 1913. Td.—96. Pris 1/-. 


Dyma un o lyfrau’r ail wrthryfel. Y gwrthryfel cyntaf oedd yn erbyn 
caneuon addysgiadol y beirdd gynt—pethau fel “‘ Beth sy’n hardd ?” 
ac odlau eraill yr ysgol honno oedd yn credu mai pregeth oedd y ffurf 
uchaf ar gan. Yn awr, y mae’n hawdd iawn gwneuthur camgymeriad 
wrth s6n am y bobl foesol hyn a’u gwaith; dywed y beirniaid mai eu 
bai oedd pregethu wrth farddoni, ond yn bendifaddeu nid dyma oedd 
eu bai mawr. Eu gwendid hwy oedd pregethu’n sal, ac ni chafodd 
Cymru fawr o gyfle erioed i glywed pregeth dda yng ngwisg yr Awen. 
Meddylier am funud am “ Beth sy’n hardd ?”’ A fu erioed bregethwr 
mewn unrhyw bulpud yn gwastraffu cymaint o eiriau gyda phregeth 
mor dila? Athrod ar bregethwyr oedd eu cymharu i'r rhigymwyr 
a gafodd le mor braf yng nghyhoeddiadau Cymru, nes dyfod direidi 
Ceiriog ac eraill i roi taw arnynt. Neu meddylier am y Beirdd Newydd 
ac eraill o efelychwyr Islwyn. Nid oedd bai ar eu syniad cyffredinol 
am farddoniaeth, fel moddion i ddehongli bywyd dyfnaf yr enaid. 
Dymarr lle y methasant hwy,—nid oedd ganddynt ddigon o ddychymyg 
nac o awen nac o wybodaeth i ddarllen problem fawr yr enaid, heb 
son am ei dehongli. Mewn byr eiriau, pregethwyr cynorthwyol oeddynt 
mewn. barddoniaeth, heb y profiad ne’r diwylliant y rhaid + bregethwr 
wrthynt. 

Yr ail wrthryfel yw’r gwrthryfel yn erbyn y canu artistig hwnnw na 
fyn gydnabod fod gan farddoniaeth neges y tu allan i’w_pherffeith- 
rwydd hi ei hunan. Dyma, wrth gwrs, yr adwaith naturiol yn erbyn 
_ y Beirdd Newydd, ac os teg cymryd caneuon fel “‘ Telynegion y Misoedd ” 
Eifion Wyn yn esiamplau o’r ysgol artistig, rhaid i bawb sydd ganddo 
glust a chalon gydnabod mai iechyd i Gymru ac i’w chelfyddyd oedd 
tyfiant y syniad artistig hwn. to, hawdd yw i ganu artistig ddirywio 
yn ffansi wanllyd ddiddefnydd a cholli pob gafael ar fywyd, a rhaid 
cyfaddef fod y duedd yma yn dechreu dyfod yn amlwg yng ngwaith 
rhai o'r beirdd ieuangaf. Camgymeriad fyddai dywedyd mai am ei 
fod yn artistig y mae canu felly yn sal; nid celfyddyd y farddon- 
iaeth sydd yn ei difetha, ond ei chelfyddyd wael, yn union megis nad 
pregethu oedd yn difetha’r hen farddoniaeth, ond ei phregethu sal. 

Gwrthryfelwr yw Mr. Nicholas, a myn ei haw] i bregethu yn ei gan- 
euon, ac ni ddylid ei feio am hynny. Y mae’n amlwg i bob un di- 

ragfarn (os oes rhywun felly ymhlith beirniaid Cymru) fod gan yr 
awdur neges i'w thraddodi, rhywbeth yn annibynnol ar gelfyddyd ei 
farddoniaeth, a’r unig gwestiwn y mae gennym haw! i’w ofyn yw hwn— 
A ydyw y bardd yn traddodi ei neges yn dda? Wedi darllen y llyfr 
drwyddo’n ofalus, yr ydym yn gorfod dywedyd nad ydyw eto’n feistr 
hollol ar ei waith—hynny ydyw, nad ydyw, ag arfer ffigiwr pregeth- 
wrol, yn “draddodwr.” Ni fynnem i’r darllennydd gymryd hyn fel 
condemniad cryf ar waith y bardd, ond yn hytrach fel mynegiad o’n 
cred nad ydyw wedi gorffen ei brentisiaeth. Os nad ydym yn cam- 
gymeryd yn fawr, bydd gan Mr. Nicholas rywbeth i’w ddywedyd y bydd 
yn werth i Gymru gyfan ddyfod i’w wrando, ar ol iddo ddyfod i drin ei 
arfau’n gynilach, ac ar ol ymgadarnhau oi ddeheulaw. Felly prin y 
dylid ei farnu ar y cynyrchion hyn,—yr arbrofion cyntaf mewn math 
newydd o gan yng Nghymru. 

Y mae chwaeth farddonol yr awdur yn methuw’no aml. Er enghraifft : 


Yn dilyn y gloyn byw 
O flodyn i flodyn yn llon, 

Tra goleu breuddwydion yn taflu hud 
Ar dwym diwenwyn et bron. 


Fy awen! dring y mynyddau 
A hed i ffenestri’r farn, 

I weled breuddwydion hunanol hil 
Ar drothwy’r glorian yn sarn. 


Er hynny, ni welsom y rhith lleiaf o’r “ diffyg chwaeth ” arall hwnnw 
y cyhuddir ef ohono gan rai o’i feirniaid. Os oes enghreifftiau o hynny 
yng ngwaith yr awdur, nid yn y llyfr hwn y maent i’w cael. 

Amledd geiriau diystyr, a diffyg digon o ofal i ochel y peth nesaf i 
law a chymryd hamdden i ddewis, hwyrach, sydd yn dangos 61 llaw y 
prentis amlycaf. Cymerer y pennill hwn :— 


Yr offeiriad wrthododd gladdu 
Ei phlentyn pum mlwydd oed, 

Wyr hwnnw ddim am ysbryd y Crist 
Weddiodd o dan y coed ; 

Nid gewriau yw crefydd Iesu, 
Nid diwinyddiaeth yw'r Iawn, 

Ond bywyd yn fodlon gwaghau ei hun 
Er gwneud bwthyn y weddw yn lawn. 


Dengys y pennill uchod wendidau’r awdur fel meddyliwr ac fel bardd 
yn ddigon clir, ac ni allaf lai na chrybwyll un ohonynt yma. Y mae 
weithiau yn ei fflangellu ei hun i gynddaredd wrth feddwl am ormes 
ar y werin na ddigwyddodd yn unman ond yn ei ddychymyg ef ei hun. 
A oes, er enghraifft, y tu allan i Tess of the D'Urbervilles Hardy hanes 
am offeiriad fel yr un a ddisgrifir yn y llinellau cyntaf ? Y mae achos 
Mr. Nicholas yn ddigon cryf, a’i ddigter yn ddigon calonnog, heb iddo 
chwilio am enghreifftiau na ddigwydd ond ym myd rhamant, neu, o 
leiaf, sydd yn hollol eithriadol. 

Eto, er y man feiau sydd yn anurddo’r gwaith, fe ddylai Cymru 
roir croeso cynhesaf i Salmawr Werin. Maent yn mynegi teimladau 
newyddion, syniadau newyddion, a dicter newydd yn erbyn pob hen 
gam y mae’r werin wedi bod yn rhy fud dano ers oesoedd. Os oes gan 
gin ac awen y dylanwad a fu ganddynt ar fywyd y genedl, fe all Mr. 
Nicholas a’i gymheiriaid gynneu tan yng Nghymru na ddiffydd nes 
bod yr hen ormesi gyd wedi ei llosgi yn lludw. Ond—eisoes y mae un 
arall newydd yn prysur goai yn ei lle. 


W. J. GRUFFYDD. 


Clawdd Terfyn. Straeon a Darluniau R. Dewi Williams. Mewn lliain, 


ls. 6ch. ; trwy’r post, ls. 8c. Tw gael oddiwrth yr awdur o Singrig, 
Penmaenmawr. 


Nr raid i neb gwyno mwyach nad oes straeon byrion da yn Gymraeg. 
Dyma gyfrol o bedair o rai campus, o law awdur y stori gyntaf a ym- 
ddangosodd yn Y Brtrniap. Croesawyd hi y pryd hwnnw 4 chan- 
moliaeth gyffredinol a lwyr haeddai, ac wrth ei hail ddarllen eto yn 
nechreu y llyfr hwn, braidd na themtir fi i ormodiaith pan geisiaf 
wneuthur tegwch a hi; achos i mi, hi ydyw’r stori fer oreu yn yr iaith. 
Y mae yn orlawn o ddigrifwch o bob lliw a Ilun. Ceir ynddi yr awgrym 
cynnil heb wén ar y wefus, ond yn unig ddireidi yn y llygaid. Ceir y 
Nlondid a’r Nawenydd sydd yn wén i gyd. Ceir y chwerthiniad llydan 
agored a’r gwasgu ochr, yn ogystal a’r cyffyrddiadau dwys sy’n agor 
ffynhonnau dagrau diymatal. Yn wir, gan ei bod mor gyfoethog o 
arabedd a phertrwydd ymadrodd diball, tybiodd rhai beirniaid fod yma 
ormodedd, a gwastraff dawn. Aeth y gamp yn rhemp ganddynt. 
Eto i gyd, pe gallesid cyfeirio bys at dlodi ambell ran yma ac acw 
ynddi, ond odid na fuasai yr un rhai yn ei beio fel yn anghyfartal ac 
anwastad, ac vn gwynfydu nad yw pob brawddeg fel y darnau dethol. 
Mewn stori faith, fel mewn pryddest hir, disgwylir i’r nodyn a’ cywair 
amrywio, rhag blino meddwl y darllenydd. Ond mewn stori fer, fel 
mewn telyneg, rhaid caboli pob Illinell, er hwyrach nad i’r un disgleirdeb. 
Cofiodd Dewi am yr amodau, a rhoddes yr hufen melyn yn dew ar bob 
brawddeg, yn lle ei daenu yn deneu hyd benodau lawer. 

Sonia’r Saeson am wit, fel peth gwahanol i humour, y cyntaf ym myd 
y deall, ac yn tarddu o gyflymder ac awchlymder meddwil, a’r Ilall yn 
cartrefu yn y galon, yn dynerach a hynawsach. Fflachiadau disglair 
ddyry’r naill, a’r rheiny weithiau yn greulon iawn; ond goleuni cynnes 
diwenwyn a ddyry’r lall, a meddyginiaeth yn ei esgyll, ar ddigrifwch 
terfynau bywyd a chymeriad dyn. Gwnaiff “‘ffraethineb ” y tro yn 
ddifai am wit, ond nid ydyw humour eto wedi ei wisgo mewn un gair 
yn Gymraeg. Y goreu fuasai “arabedd,” mi gredaf, er bod rhai yn 
arfer hwnnw yn gyfystyr a “‘ffraethineb,”’ gan golli golwg ar ystyr 
arab, sef “llawen’’ neu “lon.” ‘‘ Arab wyf,’’ meddai Dafydd ap 
Gwilym, gan feddwl nid ei fod yn witty, ond ei fod yn edrych yn Jlon 
a chwerthin yn ei lygaid ar y byd o'i gwmpas. Pam na ellid gwahan- 
iaethu ffraethineb ac arabedd yn Gymraeg ynte, ar yr un llinellau a 
wit and humour yn Saesneg ? 

Y mae digon o’r ddwy elfen gan Ddewi, ond cyforiog yw o'r olaf yn 
arbennig. Gall yntau ddywedyd “ Arab wyf!” heb betruso dim, a 
chwerthin caredig iawn hefyd sydd yn ei enaid. Wil y gwas bach, yn 
stori Teulu Bryn Marian, yw’ ffraethaf oi gymeriadau, ond os am 
arabedd digymysg dylid darllen Shon Tomos Ty Capel, lle ceir arlwy 
ddiamdlawd ohono. Meddylier am Vr t¥ capel yn cael parrot rheglyd 
gan longwr, ac yn ceisio diwygio ei iaith frwmstanaidd drwy ddysgu 
ei gwell iddo, sef termau godidocaf Ymneilltuaeth, megis “ pregethwr,”’ 
‘“‘ blaenor,” “ casgliad,” ac yna’r aderyn cyfrwys yn cymysgu geirfa’r 
mor yn gywrain ddifeth 4 geirfa’r tY capel! Alltudiwyd ef yn syth 1 
gwr pella’ llofft pen y gegin. Neu meddylier am Sh6n, ac yntau yn 
fychan o gorffolaeth, yn gwisgo llodrau oedd i “ amgyfired’”’? unrhyw 
bregethwr hirgoes cestog, a ddigwyddai wlychu trwodd ar Sul gwlyb! 

Ym Morus Huws y Felin cawn y cynildeb eithaf. Arweinia’r holl 
stori i un frawddeg ddwys, ac yna lliniaru’r teimlad a thewi. Ac eto, 
dywedwyd y cwbl. 

Teulu Bryn Marian yw'r hwyeaf o’r straeon hyn, a’r unig un y gellir 
ymosod arni pe bai’r awydd. Dechreua’n dda odiaeth, ceir disgrif- 
iadau godidog ynddi; diddorol dros ben yw'r cymeriadau, ec anadlwyd 
anadl einioes yn eu ffroenau. Fel y dywedwyd uchod, ceir enghraifft 
wych o ffraethineb gwlad gan Wil v gwes bach. Rhaid i beawb edmygu 
Siams yr hwsmon ffyddlon, a’r Hen Dyrchwr hefyd. Ond rywsut new i 
gilydd, rhwystrodd Hywel, naiy Stiwart, y stori rhag bod yn orchest- 
waith trwy wrthod byw fel dyn arall ambell awr. Cast nofelydd yw ei 
briodi i ferch y ffarm, a7i brofi’n fab yr hwsmon. Ac er fod chwerthin 
Wil pan glywodd y newydd olaf yn eithaf naturiol ar un olwg, gwell 
fuasai ei gau allan rhag iddo ein rhwystro i gydymdeimlo yn Ilwyr a 
Nawenydd cymysg yr hen Siams. Dyna’r geiriau caletaf allaf eu dywedyd 
am y llyfr hwn a’i gynnwys. 

Addurnir y gyfrol 4 lluniau o waith pwyntil yr awdur, 1 dechreuir pob 
pennod 4 llythyren fawr wedi ei chyfrodeddu allan o ddigwyddiadau 
cyffredin bywyd gwledig. Gan eu cywreinied, haeddant sylw arbennig. 
Meddylier am gyrn dau fyharen yn gwneuthur §, a hen wraig yn cerdded 
i fyny llwybr a baich o goed tan er ei phen i ddechreu T-rannoeth 
O’r lluniau mawr, y mae’r un o Shén Tomos yn malu cerrig fel pe tae, a’1 
ddwylo yn ei boced, yn neilltuol o hapus. 

IFOR WILLIAMS. 


Rhyddiaith Gymreig. O’r Mabinogion hyd Heddyw. Cyfrol I.—Hyd at 
y Beib] Cymraeg. Gan y Parch. G. Penar Griffiths. Caernarfon : 
Cwmni y Cyhoeddwyr Cymreig, 1911. Td. 120. 


Panam nad “ Rhyddiaith Gymraeg ” fel «« y Beibl Cymraeg”? Ystyr 
Cymreig ydyw ‘ perthynol i Gymru’ ; ac arferir ef yn briodol ddigon 
yn enw’r cyhoeddwyr. Ond Cymraeg ydyw popeth yn yr iaith Gym- 
raeg, megis “ y Beibl Cymraeg,’ “llyfr Cymraeg,” ‘ gair Cymraeg.”’ 
Yr oedd idiom Evan Benwan yn iawn, a’i galon yn iawn, beth bynnag 
am el synnwyr : 
«« Aged 20 years,” meddai’r plat— 
Medd Evan—*“ Dyna Saesneg, 
Ond rhaid i mi gael plat Cymraeg, 
Waeth hyny nag ychwaneg.”’ 

Nid oes yn y llyfr ddim o’r Mabinogion, er y gellid disgwyl hynny wrth 
y teitl. Fe gynnwys y Breuddwyd a briodolir i Ruffudd ab Adda ap 
Dafydd, a detholion 0 weithiau Morus Clynnog, Gruffudd Roberts, Dr. 
Richerd Davies, Wm. Salesbury, Llywelyn Sién, Sién Mawddwy, Morus 
Kyffin, Meurig Dafydd, J. D. Rhys,a Dr. Morgan. Nid oes ynddo 
felly ond un dernyn yn honni bod yn hyn na chanol yr unfed ganrif 
ar bymtheg. Dylasai gynnwys dyfyniad o Gronicl nodedig Ellis Gruff- 
ydd (Mostyn MSS. Report, td. 214—221). Ychydig iawn o ryddiaith y 
15fed ganrif sydd mewn print ; ond y mae llawer mewn ysgrifen, ac 
fe allesid cael enghraifft neu ddwy, ped eid i’r drafferth. Ond o’r 
hanner canrif a gynrychiolir gan y gyfrol y mae’r detholiad yn un can- 
moladwy iawn. Ceir ynddi liaws o wallau argraff, megis estroniaid td. 
35 am estroniaith, gaflawn am gyflawn, lediaith am lediaith, oll yn yr 
un td. Ond er y gwallau hyn, fe wasanaetha iroi syniad clir a chywir 
am briod-ddull ac arddull a meddyliau ysgrifenwyr y cyfnod. 

J.M.J. 


Ceiriog a Mynyddog. Gan J. M. Edwards, M.A., Prif Athraw Ysgol sir 
Treffynnon. Gwrecsam : Hughes a’i Fab, 1912. Td.—vi., 122. 
Pris, mewn lliain, ls. 3c. 


Awdl Dinisir Ierusalem gan Eben Fardd. Wedi ei golygu gan J. Lias 
Davies, cyn Athro yr Ysgol Sir, Llangollen, a T. Carno Jones 
Ysgol Sir Llangollen; gyda Rhagair gan Alafon. Gwrecsam : Hughes 
a’i Fab, 1912. Tud. vii., 80. Pris, mewn Illiain, 9c. 


CALONDID mawr i garedigion yr iaith ydyw gweled athrawon yr ysgol- 
ion sir yn darparu argraffiadau rhad a hylaw fel hyn o bigion ein 
Nenyddiaeth gyda nodiadau a geirfau a chynorthwyon eraill ar gyfer 
eu disgyblion—ac eraill hefyd o ran hynny. Gwnaeth Mr. J. M. 
Edwards ddetholiad hapus 0 ganau Ceiriog a Mynyddog, ac ychwaneg- 
odd beth o hanes y ddau,a geirfa ddefnyddiol. Addurnir y gyfrol ag 
amryw ddarluniau, ac yn eu mysg y llun adnabyddus o Geiriog a’i 
Fyfanwy, a llun wyneb hardd Mynyddog fel y mae rhai ohonom yn 
ei gofio yn ein hieuenctid. Dymalyfr i ennyn serch plant Cymru at 
farddoniaeth Gymraeg. 


Argraffiad rhagorol iawn o Ddinistr Ierusalem ydyw eiddo Mr. Lias 
Davies a Mr. Carno Jones. Ceir ynddo heblaw Rhagair Alafon, hanes 
bywyd Eben Fardd; eglurhad ar y cynganeddion a’r prif fesurau ; 
hanes y Dinistr ; a Geirfa. Adran i’w chroesawu ydyw’r bennod ar 
y gynghanedd ; gellid ei symleiddio rywfaint, ond ar y cyfan y mae’n 
dda, ac yn debyg o ddeffro cywreinrwydd yr ieuenctid, a’u dysgu i 
fwynhau miwsig awen Cymru. Y mae’r Hirfa yn gampus—bron yn 
hollol yr hyn y dylai’r fath eirfa fod. Anodd fyddai taro ar well 
gwerslyfr i ddosbarth o bob! ieuainc ddeallus mewn tref neu bentref 
nosweithiau’r gaeaf. J.M.J. 

LET ME MEND YOUR FOUNTAIN PEN, 


Very likely you have a Broken Fountain Pen. The Cap is missing—the Nib or Feed gone wrong. 
Don’t throw it. aside because of that. Bring it tome. I can mend it for you. Broken, it is 

Y mae gennym y casgliad goreu yng Nghymru o Lyfrau Diwinyddol, ac o 
Lyfrau Cymreig. Gwerthir yr holl Lyfrau Cymreig fel y dént allan o’r Wasg 

